cyanic-selkie/wikianc huggingface dataset:
ತುರ್ಕಮೆನಿಸ್ತಾನ್
ಧರ್ಮ
ಮಾಜಿ ಅಧ್ಯಕ್ಷ ಸಪರ್ಮುರಾಲ್ ನಿಯಾಜೋವ್ ಸಾರ್ವಜನಿಕ ಶಾಲೆಗಳಲ್ಲಿ ಇಸ್ಲಾಮಿನ ಮೂಲ ತತ್ವಗಳನ್ನು ಕಲಿಸುವಂತೆ ಆದೇಶ ಹೊರಡಿಸಿದರು. ಧಾರ್ಮಿಕ ಶಾಲೆಗಳು ಮತ್ತು ಮಸೀದಿಗಳು ಸೇರಿದಂತೆ ಹೆಚ್ಚು ಧಾರ್ಮಿಕ ಸಂಸ್ಥೆಗಳು ಕಾಣಿಸಿಕೊಂಡವು. ಇವುಗಳಲ್ಲಿ ಅನೇಕ ಸೌದಿ ಅರೇಬಿಯಾ, ಕುವೈಟ್ ಮತ್ತು ಟರ್ಕಿಯ ಬೆಂಬಲ ಪಡೆದವು. ಧಾರ್ಮಿಕ (ಪಾಠ)ಕ್ಲಾಸುಗಳು ಶಾಲೆಗಳಲ್ಲಿ ಮತ್ತು ಮಸೀದಿಗಳಲ್ಲಿ ನಡೆಯುತ್ತವೆ. ಅರೇಬಿಕ್ ಭಾಷೆ, ಕುರಾನ್ ಮತ್ತು ಹದಿತ್ ಮತ್ತು ಇಸ್ಲಾಮಿನ ಇತಿಹಾಸದ ಪಾಠವನ್ನು ಮಾಡುತ್ತಾರೆ.
ಅಧ್ಯಕ್ಷ ನಿಯಾಜೋವ್ ತಮ್ಮದೇ ಸ್ವಂತ ಧಾರ್ಮಿಕ ಪಠ್ಯವನ್ನು ಪ್ರತ್ಯೇಕ ಸಂಪುಟಗಳಲ್ಲಿ 2001 ಮತ್ತು 2004ರಲ್ಲಿ ರುಹ್ನಾಮಾ ಶೀರ್ಷಿಕೆಯಲ್ಲಿ ಜ್ರಕಟಿಸಿದರು. ತುರ್ಕ್್ಮೆನ್ಬಾಸಿ ಪ್ರಭುತ್ವದಲ್ಲಿ ಈ ಪುಸ್ತಕ ಬೇಕೇಬೇಕಾಗಿತ್ತು. ಇದು ತುರ್ಕಮೆನಿಸ್ತಾನದ ಶೈಕ್ಷಣಿಕ ವ್ಯವಸ್ಥೆಯ ಮೂಲ ಸೂತ್ರಗಳನ್ನು ರೂಪಿಸಿಕೊಟ್ಟಿತ್ತು. ಕುರಾನಗೆ ಸಮಾನವಾದ ಸ್ಥಾನವನ್ನು ಅದಕ್ಕೆ ನೀಡಲಾಗಿತ್ತು. (ಮಸೀದಿಗಳಲ್ಲಿ ಇವೆರಡೂ ಗ್ರಂಥಗಳನ್ನು ಅಕ್ಕಪಕ್ಕದಲ್ಲಿ ಇರಿಸಬೇಕಿತ್ತು.) ಮಾಜಿ ಅಧ್ಯಕ್ಷರ ವ್ಯಕ್ತಿತ್ವದ ಆರಾಧನೆಯ ಭಾಗವಾಗಿ ಈ ಗ್ರಂಥವನ್ನು ಅತ್ಯಧಿಕವಾಗಿ ಪ್ರೋತ್ಸಾಹಿಸಲಾಯಿತು. ಡ್ರೈವರ್ ಲೈಸೆನ್ಸ್ ಪಡೆದುಕೊಳ್ಳುವುದಕ್ಕೂ ರುಹ್ನಾಮಾದ ಅರಿವು ಇರುವುದು ಅಗತ್ಯವಾಗಿತ್ತು. ತುರ್ಕಮೆನಿಸ್ತಾನದಲ್ಲಿ ಬಹಾಯಿ ನಿಷ್ಠೆಯ ಇತಿಹಾಸ ಆ ಧರ್ಮದಷ್ಟೇ ಪ್ರಾಚೀನವಾದದ್ದು. ಮತ್ತು ಬಹಾಯಿ ಸಮುದಾಯದವರು ಇಂದಿಗೂ ಅಸ್ತಿತ್ವದಲ್ಲಿದ್ದಾರೆ.
ಸಂಸ್ಕೃತಿ
thumb|upright|ಸಾಂದ್ರದಾಯಿಕ ಉಡುಗೆಯಲ್ಲಿ ತುರ್ಕಮನ್ ಹುಡುಗಿ
ಮಾಧ್ಯಮಿಕ ಹಂತದ ವರೆಗೆ ಶಿಕ್ಷಣವು ಸಾರ್ವತ್ರಿಕ ಮತ್ತು ಕಡ್ಡಾಯ. ಶಿಕ್ಷಣದ ಅವಧಿಯನ್ನು ಮೊದಲು 10ರಿಂದ 9 ವರ್ಷಕ್ಕೆ ಇಳಿಸಲಾಗಿತ್ತು. ಹೊಸ ಅಧ್ಯಕ್ಷರು 2007-2008ನೆ ಸಾಲಿನಿಂದ ಕಡ್ಡಾಯ ಶಿಕ್ಷಣದ ಅವಧಿಯನ್ನು 10 ವರ್ಷಕ್ಕೆ ನಿಗದಿಮಾಡಿ ಆದೇಶ ಹೊರಡಿಸಿದ್ದಾರೆ.
ಸಮೂಹ ಮಾಧ್ಯಮ
ತುರ್ಕಮೆನಿಸ್ತಾನದಲ್ಲಿ ಅನೇಕ ಪತ್ರಿಕೆಗಳು ಮತ್ತು ತಿಂಗಳ ಮ್ಯಾಗಜಿನ್್ಗಳನ್ನು ಪ್ರಕಟಿಸಲಾಗುತ್ತಿದೆ. ತುರ್ಕಮೆನಿಸ್ತಾನ್ ಸದ್ಯ ಉಪಗ್ರಹ ಮೂಲಕ ಐದು ರಾಷ್ಟ್ರೀಯ ಟೀವಿ ಛಾನೆಲ್್ಗಳನ್ನು ಪ್ರಸಾರ ಮಾಡುತ್ತಿದೆ. ಯಾವುದೇ ವಾಣಿಜ್ಯ ಅಥವಾ ಖಾಸಗಿ ಟೀವಿ ಕೇಂದ್ರಗಳಿಲ್ಲ. ಸರ್ಕಾರಿ ನಿಯಂತ್ರಣದಲ್ಲಿರುವ ಪತ್ರಿಕೆಗಳಲ್ಲಿ ಪ್ರಕಟವಾಗುವ ಲೇಖನಗಳಿಗೆ ದೊಡ್ಡರೀತಿಯಲ್ಲೇ ಕತ್ತರಿಪ್ರಯೋಗವಾಗುತ್ತದೆ. ಸರ್ಕಾರ ಮತ್ತು ಅದರ ನಾಯಕರನ್ನು ವೈಭವೀಕರಿಸಲಾಗುತ್ತದೆ.
ಬಾಹ್ಯ ಕೊಂಡಿಗಳು
ವರ್ಗ:ತುರ್ಕಮೆನಿಸ್ತಾನ್ ವರ್ಗ:ಕೇಂದ್ರ ಏಶಿಯಾ ದೇಶಗಳು ವರ್ಗ:ಇರಾನಿನ ಪ್ರಸ್ಥಭೂಮಿ ವರ್ಗ:ಭೂಮಿ ಸುತ್ತುವರಿದ ದೇಶಗಳು ವರ್ಗ:ಮಾಡರ್ನ್ ಟರ್ಕಿಕ್ ಸ್ಟೇಟ್ಸ್ ವರ್ಗ:ಇಸ್ಲಾಮಿಕ್ ಸಮ್ಮೇಳನ ಸದಸ್ಯರ ಸಂಘಟನೆ ವರ್ಗ:ರಷ್ಯನ್-ಭಾಷಿಕ ರಾಷ್ಟ್ರಗಳು ಮತ್ತು ಪ್ರಾಂತ್ಯಗಳು ವರ್ಗ:ಏಕಪಕ್ಷ ರಾಜ್ಯಗಳು ವರ್ಗ:1991ರಲ್ಲಿ ಸ್ಥಾಪಿತವಾದ ರಾಜ್ಯಗಳು ಮತ್ತು ಪ್ರಾಂತ್ಯಗಳು
ಗೇರ್ವಿನಸ್, ಜಾರ್ಜ್ ಗಾಟ್ಫ್ರೀಡ್
1805-71. ಜರ್ಮನಿಯ ಇತಿಹಾಸಕಾರ ಮತ್ತು ಷೇಕ್ಸ್‌ಪಿಯರ್ ನಾಟಕಗಳ ವಿಮರ್ಶಕ.
ಬದುಕು
1835ರಲ್ಲಿ ಗಾಟಿಂಗೆನ್ನಲ್ಲಿ ಇತಿಹಾಸದ ಪ್ರಾಧ್ಯಾಪಕನಾಗಿ ನೇಮಕಗೊಂಡ. ಹ್ಯಾನೊವರಿನ ಅರಸ ರಾಜ್ಯಾಂಗವನ್ನು ಗಣಿಸದೆ ನಿರಂಕುಶನಾಗಿ ನಡೆದನೆಂದು ಆರು ಮಂದಿ ಪ್ರಾಧ್ಯಾಪಕರೊಡನೆ ಈತನೂ ಪ್ರತಿಭಟಿಸಿದನಾಗಿ ಕೆಲಸವನ್ನು ಕಳೆದುಕೊಂಡ (1837). ಅಲ್ಲಿಂದ ಏಳು ವರ್ಷಗಳ ಕಾಲ ಹಲವು ದೇಶಗಳಲ್ಲಿ ಪ್ರವಾಸ ಮಾಡಿ, 1844ರಲ್ಲಿ ಹೈಡಲ್ಬರ್ಗ್ನಲ್ಲಿ ಇತಿಹಾಸದ ಪ್ರಾಧ್ಯಾಪಕನಾದ. ಕ್ರೈಸ್ತಮತದ ಎಲ್ಲ ಪಂಥಗಳವರೂ ಒಂದುಗೂಡುವ ಕನಸನ್ನು ಕಂಡಿದ್ದ ಈತ 1845ರಲ್ಲಿ ಜರ್ಮನಿಯ ಕೆಥೊಲಿಕರಿಗೆ ಬೆಂಬಲ ನೀಡಿದ. ಈತನೂ ಇತರೆ ಕೆಲವು ವಿದ್ವಾಂಸರೂ ಸೇರಿ ಒಂದು ನಿಯತಕಾಲಿಕವನ್ನು ನಡೆಸುತ್ತಿದ್ದರು. ಧಾರ್ಮಿಕ ಹಾಗೂ ರಾಜಕೀಯ ಕ್ಷೇತ್ರಗಳಲ್ಲಿ ಸಹನೆ, ವಿಶಾಲಮನೋಭಾವಗಳನ್ನು ಬೆಳೆಸುವುದು ಈ ಪತ್ರಿಕೆಯ ಉದ್ದೇಶವಾಗಿತ್ತು.
ಕೃತಿಗಳು
1835 ರಿಂದ 1842 ರವರೆಗಿನ ಅವಧಿಯಲ್ಲಿ ಗೇರ್ವಿನಸ್ ಜರ್ಮನಿಯ ಸಾಹಿತ್ಯ ಚರಿತ್ರೆಯನ್ನು ಐದು ಸಂಪುಟಗಳಲ್ಲಿ ಪ್ರಕಟಿಸಿದ. ಇದು ಜರ್ಮನಿಯ ಮೊದಲನೆಯ ಗಮನಾರ್ಹ ಸಾಹಿತ್ಯ ಚರಿತ್ರೆ ಎನಿಸಿತು; ಈತನ ವಿಶೇಷ ವಿದ್ವತ್ತು ಇದರಲ್ಲಿ ಪ್ರಕಟವಾಯಿತು. 1849 ರಿಂದ 1852ರ ಅವಧಿಯಲ್ಲಿ ಈತನ ಮುಖ್ಯ ಕೃತಿ- ಷೇಕ್ಸ್‌ಪಿಯರ್- ನಾಲ್ಕು ಸಂಪುಟಗಳಲ್ಲಿ ಜರ್ಮನ್ ಭಾಷೆಯಲ್ಲಿ ಹೊರಬಿತ್ತು (1863ರಲ್ಲಿ ಷೇಕ್ಸ್‌ಪಿಯರ್ ಕಾಮೆಂಟರೀಸ್ ಎಂಬ ಹೆಸರಿನಲ್ಲಿ ಇದರ ಇಂಗ್ಲಿಷ್ ಅನುವಾದ ಪ್ರಕಟವಾಯಿತು). 1868ರಲ್ಲಿ ಈತ ಪ್ರಸಿದ್ಧ ಗಾಯಕ ಹ್ಯಾಂಡಲ್ ಮತ್ತು ಪ್ರಸಿದ್ಧ ನಾಟಕಕಾರ ಷೇಕ್ಸ್‌ಪಿಯರ್ ಇವರನ್ನು ಹೋಲಿಸಿ ಅಧ್ಯಯನ ನಡೆಸಿದ. ಷೇಕ್ಸ್‌ಪಿಯರ್ ಬಳಸಿದ ಪದ್ಯಮಾಧ್ಯಮದ ಆಧಾರದ ಮೇಲೆ ಈತ ಆತನ ನಾಟಕಗಳನ್ನು ಮೂರು ಗುಂಪುಗಳನ್ನಾಗಿ ವಿಭಾಗಿಸಿದ. ಷೇಕ್ಸ್‌ಪಿಯರ್ನ ಎಲ್ಲ ಕೃತಿಗಳನ್ನೂ ಅಭ್ಯಾಸ ಮಾಡಿ ಆತನ ನಾಟಕಕಲೆಯ ವಿಕಸನವನ್ನು ಗುರುತಿಸುವುದರ ಅಗತ್ಯವನ್ನು ಮೊದಲು ಸ್ಪಷ್ಟಪಡಿಸಿದ ವಿಮರ್ಶಕ ಈತ. ವರ್ಗ:ಇತಿಹಾಸ ತಜ್ಞರು ವರ್ಗ:ವಿಮರ್ಶಕರು
ಗೂರಲು
ಎದೆಹಿಡಿದಂತಾಗಿ ಉಸಿರಾಟಕ್ಕೆ ಬಲು ಕಷ್ಟವಾಗುವ, ಹಲವು ವೇಳೆ ಕೆಮ್ಮಿದಾಗ ಕಫ ಗೊರೋ ಗೊರೋ ಎಂಬ ಶಬ್ದಸಹಿತ ಉಸಿರು ಸಾಗುವ, ಶ್ವಾಸನಾಳದ ಹಠಾತ್ ಸಂಕುಚನದಿಂದ ತಲೆದೋರುವ ಒಂದು ಬೇನೆ ಆಸ್ತಮಾ. ಉಬ್ಬಸ, ಶ್ವಾಸಕಾಸ, ದಮ್ಮು ಪರ್ಯಾಯ ಪದಗಳು.
ಬೇನೆಯ ವಿವರ
ಉಸಿರನ್ನು ಮೂಗಿನ ಮೂಲಕ ಎಳೆದುಕೊಂಡಾಗ, ಮೂಗಿನಲ್ಲಿರುವ ಒಳಪೊರೆ ಒಳಹೋದ ವಾಯುವನ್ನು ಮೂರು ಮುಖ್ಯ ವಿಧಗಳಲ್ಲಿ ಹದಗೊಳಿಸುತ್ತದೆ. ಒಂದು, ಇರಬಹುದಾದ ದೂಳು ಮೊದಲಾದವನ್ನು ವಂದರಿ ಆಡಿದಂತೆ ತಡೆಹಿಡಿಯುತ್ತದೆ. ಎರಡು, ಅಗತ್ಯವಾದ ತೇವವನ್ನು ಕೂಡಿಸುತ್ತದೆ. ಮೂರು, ಉಷ್ಣತೆಯನ್ನು ದೇಹಕ್ಕೆ ತಕ್ಕಂತೆ ಹದಗೊಳಿಸುತ್ತದೆ. ಈ ರೀತಿ ಅಣಿಮಾಡಲ್ಪಟ್ಟ ವಾಯು ಪುಪ್ಪುಸಗಳೊಳಕ್ಕೆ ಸೆಳೆಯಲ್ಪಡುತ್ತದೆ. ಅಲ್ಲಿನ ಅತಿಪುಟ್ಟ ನಾಳಗಳಲ್ಲಿ (ಬ್ರಾಂಕಿಯೋಲುಗಳು) ವಾಯು ಸಾಗಿದ ಬಳಿಕ, ಬೆಲೂನಿನಂತೆ ತೆಳುಪೊರೆಯನ್ನು ಹೊಂದಿದ ಶ್ವಾಸಗೂಡುಗಳನ್ನು (ಆಲ್ವಿಯೋಲೈ) ಸೇರುತ್ತದೆ. ಶ್ವಾಸಗೂಡುಗಳು ತೆಳು ಪೊರೆಯ ಹೊರಮೈಯ್ಯಲ್ಲಿ ರಕ್ತದ ಸಣ್ಣ ಸಣ್ಣ ನಾಳಗಳು ಇರುತ್ತವೆ. ರಕ್ತ ಆಕ್ಸಿಜನ್ನನು ಶ್ವಾಸಗೂಡುಗಳಿಂದ ಹೀರುತ್ತದೆ. ರಕ್ತದಲ್ಲಿರುವ ಕಾರ್ಬನ್ ಡೈ ಆಕ್ಸೈಡ್ ಶ್ವಾಸದಗೂಡುಗಳಿಗೆ ಪಸರಿಸುತ್ತದೆ. ಈ ಕಾರ್ಯ ಸಫಲವಾಗಬೇಕಾದರೆ ಶ್ವಾಸದ ಕಿರುನಾಳಗಳ ದ್ವಾರ ಸಾಕಷ್ಟು ತೆರೆದಿರಬೇಕು. ಕಿರುನಾಳಗಳ ಸುತ್ತಲೂ ಉಂಗುರದಂತಿರುವ ಮಾಂಸದ ಎಳೆಗಳಿರುತ್ತವೆ. ಇವು ಬಿಗಿದಾಗ ಶ್ವಾಸನಾಳಗಳ ದ್ವಾರ ಕಿರಿದಾಗುತ್ತದೆ. ಸಡಿಲಗೊಂಡಾಗ ದ್ವಾರ ಹಿರಿದಾಗುತ್ತದೆ. ಈ ರೀತಿಯಲ್ಲಿ ಶ್ವಾಸದ ಕಿರುನಾಳಗಳು ಅಗತ್ಯವಿದ್ದಷ್ಟು ಮಾತ್ರ ತೆರೆದಿರುತ್ತವೆ. ಹಾಗಾದಾಗ ಒಳ ಹೋಗುವ ವಾಯುವಿನ ಉಷ್ಣತೆ ಹದವಾಗಿರತ್ತದೆ. ಮತ್ತು ತೇವ ಅಗತ್ಯವಿದ್ದಷ್ಟು ಇರುತ್ತದೆ. ವಾಯುವನ್ನು ಹದಗೊಳಿಸುವ ವ್ಯವಸ್ಥೆ ಇದು. ಸ್ವಯಂಚಾಲಿತ ನರಗಳ ಮೂಲಕ, ವ್ಯಕ್ತಿಯ ಮನಸ್ಸಿನ ಇಚ್ಛಾ ಹತೋಟಿಗೆ ಸಂಪೂರ್ಣ ಹೊರತಾಗಿ ಹದಗೊಳಿಸುವಂತಿದೆ ಈ ಏರ್ಪಾಡು. ಇದು ಆಸ್ತಮಾ ಬೇನೆಯಲ್ಲಿ ಅಸ್ತವ್ಯಸ್ತವಾಗುತ್ತದೆ. ಸ್ವಯಂಚಾಲಿತನರಗಳು ಹಿಸ್ಟಮಿನ್ ಮತ್ತು ಲ್ಯುಕೊಟ್ರೈಯಿನ್ ಮತ್ತಿತರ ಸೈಟೊಕಿನ್ ವಸ್ತುಗಳಿಂದ ಕೆರಳಿಸಲ್ಪಡುತ್ತವೆ. ಆಗ ಶ್ವಾಸದ ಪುಟ್ಟನಾಳಗಳ ಸುತ್ತಲೂ ಇರುವ ದುಂಡು ಮಾಂಸದೆಳೆಗಳು ಸಂಕುಚಿತವಾಗುತ್ತವೆ. ಶ್ವಾಸನಾಳಗಳ ದ್ವಾರ ಕಿರಿದಾಗಿ ಶ್ವಾಸಗೂಡುಗಳಲ್ಲಿ ಇರುವ ವಾಯುವಿಗೆ ಹೊರಬರಲು ಕಷ್ಟವಾಗುತ್ತದೆ. ಈ ರೋಗ ವಿಂದು ಉರಿಯೂತ (ಇನ್ಫ್ಲಮೇಟರಿ) ರೋಗವೆಂದು ಪರಿಗಣಿಸಲ್ಪಟ್ಟಿದೆ. ಉಸಿರುನಾಳದ ಒಳಪದರು ಉಬ್ಬಿ ವಾಯುಮಾರ್ಗವನ್ನು ಕಿರಿದುಗೊಳ್ಳಿಸುತ್ತದೆ. ಹೀಗಾಗಿ ವ್ಯಕ್ತಿ ಶ್ರಮಪಟ್ಟುಕೊಂಡು, ಎದೆಯ ಗೂಡಿನ ಮಾಂಸಗಳೆಲ್ಲವನ್ನೂ ಬಳಸಿಕೊಂಡು ಉಸಿರಾಡಬೇಕಾಗುತ್ತದೆ. ಜೊತೆಗೆ ಗೂಡುಗಳಲ್ಲಿ ವಾಯುವಿನ ಒತ್ತಡ ಹೆಚ್ಚಾಗುತ್ತದೆ. ಆ ಕಾರಣದಿಂದ ಗೂಡಿನ ಪೊರೆಯಿಂದ ಹನಿಹನಿಯಾಗಿ ಕಫ ಸ್ರವಿಸುತ್ತದೆ. ಗಾಳಿಯ ತೇವ ಹೆಚ್ಚಾಗುತ್ತದೆ. ಉಷ್ಣತೆಯೂ ಕಡಿಮೆಯಾಗುತ್ತದೆ. ಉಬ್ಬಸದಿಂದ ನರಳುತ್ತಿರುವವರು ಎದೆಯಗೂಡಿನ ಎಲ್ಲ ಮಾಂಸಖಂಡಗಳನ್ನೂ ಬಳಸಬೇಕಾಗುವುದರಿಂದ ಗೂನುಬೆನ್ನು ಮಾಡಿಕೊಂಡು ತೋಳುಗಳನ್ನು ಮುಂದಕ್ಕೆ ಚಾಚಿಕೊಂಡು ಕೂರುವುದು ಸಾಮಾನ್ಯ.
ಹಿಸ್ಟಮಿನ್ ಲ್ಯುಕೊಟ್ರೈಯಿನ್ ಹಾಗೂ ಇತರ ಸೈಟೊಕಿನ್ ವಸ್ತುಗಳು ನರಗಳನ್ನು ಕೆರಳಿಸುತ್ತದೆ. ಅದು ಹೆಚ್ಚು ಉತ್ಪತ್ತಿಯಾದರೆ ನರಗಳು ಅತಿಯಾಗಿ ಕೆರಳಿಸಲ್ಪಡುತ್ತವೆ. ಆಗ ಆಸ್ತ್ಮ ಪರಿಸ್ಥಿತಿ ಉಂಟಾಗುತ್ತದೆ. ದೇಹದಲ್ಲಿ ಒಗ್ಗದಿಕೆಯ ಪರಿಸ್ಥಿತಿ ಉಂಟಾದಾಗ ಕೋಶಗಳಲ್ಲಿ ಸೈಟೊಕಿನ್‍ಗಳು ಹೆಚ್ಚಾಗಿ ಉತ್ಪತ್ತಿಯಾಗುತ್ತದೆ. ಒಗ್ಗದಿಕೆಯ ಪರಿಸ್ಥಿತಿ ಹಲವಾರು ಕಾರಣಗಳಿಂದ ಉಂಟಾಗಬಹುದು. ದೂಳು, ಹೊಗೆ, ಘಾಟು ಇತ್ಯಾದಿಗಳು ಮೂಗಿನ ಒಳಪೊರೆಗೆ ತಾಕಿದರೆ, ಕೆಲವು ಸ್ಥಿತಿಗಳಲ್ಲಿ ಅವು ಒಗ್ಗದಿಕಗಳಾಗಿ (ಅಲರ್ಜನ್ಸ್‌) ಒಗ್ಗದಿಕೆಯ ಪರಿಸ್ಥಿತಿಯನ್ನು ಉಂಟುಮಾಡುತ್ತವೆ. ಅನಂತರ ಅಂಥವರಿಗೆ ದೂಳು, ಹೊಗೆ ಘಾಟುಗಳು ಪುನಃ ತಾಕಿದರೆ ಆಸ್ತ್ಮ ಪರಿಣಮಿಸುತ್ತದೆ. ಮೂಗಿನಲ್ಲಿನ ಒಳಪೊರೆ ಫುಪ್ಪುಸಗಳಿಗೆ ದಿಡ್ಡಿ ಬಾಗಿಲು ಇದ್ದಂತೆ. ಆದ್ದರಿಂದ ದೇಹಕ್ಕೆ ಅಪಾಯಕಾರಿಯಾದ ವಸ್ತುಗಳು ವಾಯುವಿನ ಮೂಲಕ ಮೂಗನ್ನು ಪ್ರವೇಶಿಸಿದಾಗ ಒಳಪೊರೆ ಕೆರಳುತ್ತದೆ. ಮೇಲಿಂದ ಮೇಲೆ ಸೀನು ಬಂದು ಅಪಾಯಕಾರಿಯಾದ ವಸ್ತುಕಣಗಳನ್ನು ಒಳಪೊರೆ ಈ ರೀತಿ ಹೊರಹಾಕುತ್ತದೆ.
ಭಾರತದಲ್ಲಿನ ಒಗ್ಗದಿಕೆಗಳು
ಭಾರತದಲ್ಲಿ ಉಸಿರಿನಿಂದ ಒಳಹೋಗುವ ಒಗ್ಗದಿಕಗಳಲ್ಲಿ ಮುಖ್ಯವಾದವನ್ನು ಇಲ್ಲಿ ಹೆಸರಿಸಿದೆ. ಅಭ್ಯಂಜನಕ್ಕೆ ಬಳಸಲ್ಪಡುವ ಸೀಗೆಕಾಯಿಪುಡಿಯ ಘಾಟು, ಅಡುಗೆಯ ಪದಾರ್ಥಗಳಾದ ಸಾರಿನಪುಡಿ, ಚಟ್ನಿಪುಡಿ, ಒಗ್ಗರಣೆಯ ವಸ್ತುಗಳು, ಮನೆಯನ್ನು ಗುಡಿಸುವಾಗ ಏಳುವ ದೂಳು ; ಗ್ರಾಮಗಳಲ್ಲಿನ ಹಗೇವು, ಅಟ್ಟ ಇಂಥವುಗಳಲ್ಲಿರುವ ಬೂಷ್ಟುಮಿಶ್ರಿತ ದೂಳು, ಸಾಂಬ್ರಾಣಿ ಹೊಗೆ, ಬಾಳಕ ಸಂಡಿಗೆ, ಮೀನು ಮೊದಲಾದವನ್ನು ಕರಿಯುವಾಗ ಬರುವ ಘಾಟು, ಅಸಂಖ್ಯಾತ ವಿಧವಿಧ ಮಸಾಲೆಪುಡಿಗಳ ಘಾಟು ಇತ್ಯಾದಿ.
ಆಹಾರದ ಅಪಥ್ಯ ಹಾಗೂ ವೈಯಕ್ತಿಕವಾದ ಒಗ್ಗದಿಕಗಳು
ಹೊತ್ತಾದ ಮೇಲೆ ಹೊಟ್ಟೆ ಬಿರಿವಷ್ಟು ತಿಂದರೆ ಆ ರಾತ್ರಿ ಆಸ್ತ್ಮ ಬರಬಹುದು. ಅದರಲ್ಲೂ ಸುಲಭವಾಗಿ ಜೀರ್ಣವಾಗದಂಥ ಉದ್ದಿನ ಪದಾರ್ಥಗಳು, ಕರಿದ ಖಾದ್ಯಗಳು, ಜಿಡ್ಡು ಹೆಚ್ಚಾದ ಭಕ್ಷ್ಯಗಳು, ಬಿರಿಯಾನಿ ಪಲಾವುಗಳು, ಕರಿದ ಅಥವಾ ಹುರಿದ ಬೀಜಗಳು ಮುಂತಾದವು ಆಸ್ತ್ಮಕಾರಿಗಳು. ಕೆಲವು ಪದಾರ್ಥಗಳನ್ನು ಬಲು ಸ್ವಲ್ಪ ಮೊತ್ತದಲ್ಲಿ ಸೇವಿಸಿದರೂ ಕೆಲವರಿಗೆ ಆಸ್ತ್ಮ ಬರುತ್ತದೆ. ಇದು ವೈಯಕ್ತಿಕ ಪ್ರತಿಕ್ರಿಯೆ, ಈರುಳ್ಳಿ ಕೆಲವರಿಗೆ ಆಸ್ತ್ಮ ಉಂಟುಮಾಡಿದರೆ ಏಡಿಯಿಂದ ತಯಾರಿಸಿದ ಪದಾರ್ಥ ಮತ್ತೆ ಕೆಲವರಿಗೆ ಆಸ್ತ್ಮ ತರಬಹುದು. ನಿರ್ನಾಳ ಗ್ರಂಥಿಗಳ ಅವ್ಯವಸ್ಥಿತ ಉಲ್ಬಣದಿಂದಾಗಿ ಆಸ್ತ್ಮ ಬರಬಹುದು. ಕೆಲವು ಮಹಿಳೆಯರಲ್ಲಿ ಋತುಕಾಲಕ್ಕೆ ಸುಮಾರು ಎರಡು ಮೂರು ದಿವಸಗಳ ಮೊದಲು ಆಸ್ತ್ಮ ಕಾಣಿಸಿಕೊಳ್ಳಬಹುದು. ಪ್ರೊಜೆಸ್ಟಿರಾನ್ ಮತ್ತು ಅಂಡಾಶಯದ ಅಂತಃಸ್ರಾವಗಳನ್ನು ಆ ಕಾಲದಲ್ಲಿ ಕ್ರಮವರಿತು ಉಪಯೋಗಿಸುವುದರಿಂದ ಆಸ್ತ್ಮವನ್ನು ಅಂಥವರಲ್ಲಿ ತಡೆಗಟ್ಟಬಹುದು. ಚರ್ಮವನ್ನು ಕೆರಳಿಸುವ ಕೆಲವು ಪದಾರ್ಥಗಳು ಆಸ್ತ್ಮವನ್ನು ಉಂಟುಮಾಡಬಹುದು. ಆದರೆ ಬಹುತೇಕ ಆಸ್ತ್ಮ ಉಂಟಾದಾಗ ಚರ್ಮದ ಕೆರಳುವಿಕೆಯಾದ ಪಿತ್ತದ ಗಂದೆ ಅಥವಾ ಇಸುಬು ಇರುವುದಿಲ್ಲ. ಪಿತ್ತದ ಗಂದೆ ಅಥವಾ ಇಸುಬು ಉಲ್ಬಣಗೊಂಡಾಗ ಆಸ್ತ್ಮ ಇರುವುದಿಲ್ಲ. ದೇಹ ಬಹಳ ಬಳಲಿದಾಗ, ಮನಸ್ಸಿನಲ್ಲಿ ಭಾವೋದ್ರೇಕ ಅತಿಯಾದಾಗ ಹಾಗೂ ಮಾನಸಿಕ ಆಘಾತವಾದಾಗ ಆಸ್ತ್ಮ ಉಂಟಾಗುವುದುಂಟು. ಒಗ್ಗದಿಕಗಳಿಂದ ಆಸ್ತ್ಮ ಸಂಭವಿಸಿದೆ ಎಂದು ಖಚಿತವಾಗಿ ತಿಳಿದರೂ ಮಾನಸಿಕ ಕಾರಣಗಳನ್ನು ನಿರ್ಲಕ್ಷಿಸಬಾರದು. ರೋಜಾಹೂವಿನ ಪರಾಗದಿಂದ ಆಸ್ತ್ಮ ಬರುತ್ತಿದ್ದ ಕೆಲವರು ಕಾಗದದ ರೋಜಾ ಹೂವನ್ನು ಮೂಸಿದಾಗಲೂ ಇತರ ಕಾರಣಗಳಿಂದಲೂ ಆಸ್ತ್ಮ ಬರಬಹುದು. ಸ್ವಯಂಚಾಲಿತ ನರಗಳ ಅವ್ಯವಸ್ಥಿತ ಉದ್ರೇಕದಿಂದ ಹೀಗಾಗುವುದುಂಟು. ಮಾನಸಿಕ ಕಾರಣಗಳಿಂದ ಉಂಟಾಗುವ ಆಸ್ತ್ಮ ಈ ಗುಂಪಿಗೆ ಸೇರಿದುದು.
ಸ್ವಲ್ಪಕಾಲ ಮಾತ್ರ ಆಸ್ತ್ಮ ಇದ್ದು ಅನಂತರ ಎಂದಿನ ಸಮಾಧಾನ ಸ್ಥಿತಿ ಬಂದರೆ ಆಗ ಶ್ವಾಸನಾಳಗಳ ಮೇಲಾಗಲಿ, ಶ್ವಾಸಗೂಡುಗಳ ಮೇಲಾಗಲಿ ಕೆಟ್ಟ ಪರಿಣಾಮ ಉಂಟಾಗುವುದಿಲ್ಲ. ಆದರೆ ಆಸ್ತ್ಮ ಹೆಚ್ಚುಕಾಲವಿದ್ದು, ಅತಿಯಾಗಿ ಕಾಡಿದರೆ, ಎಂಫೈ಼ಸೀಮ ಎಂಬ ಸ್ಥಿತಿ ಉಂಟಾಗಬಹುದು. ಶ್ವಾಸಗೂಡುಗಳು ಸಂಕುಚಿಸುವ ಸಾಮರ್ಥ್ಯವನ್ನು ಕಳೆದುಕೊಂಡು ಹಿರಿದಾಗಿ ಉಳಿಯುತ್ತವೆ. ಈ ಸ್ಥಿತಿಗೆ ಇಳಿದ ಮೇಲೆ ಪುನಃ ಮೊದಲಿದ್ದ ಆರೋಗ್ಯಸ್ಥಿತಿಗೆ ಬರಲು ಸಾಧ್ಯವಾಗದು.
ಗುಂಡಿಗೆ ಬೇನೆಯಿಂದಾಗುವ ಉಬ್ಬಸ : ಯಾವುದೇ ಕಾರಣದಿಂದಾಗಲಿ ಗುಂಡಿಗೆ ದುರ್ಬಲಗೊಂಡರೆ ರಕ್ತಪ್ರವಾಹದ ಮೊತ್ತ ಕಡಿಮೆಯಾಗುತ್ತದೆ. ಫುಪ್ಪುಸಗಳಲ್ಲಿ ಆಗ ರಕ್ತ ಹೆಚ್ಚಾಗುತ್ತದೆ. ರಕ್ತದ ಒತ್ತಡವೂ ಹೆಚ್ಚು ಆಗುತ್ತದೆ. ಶ್ವಾಸಗೂಡುಗಳ ಹೊರಪೊರೆಯಲ್ಲಿಂದ ರಕ್ತದ ದ್ರವಭಾಗ ಗೂಡುಗಳಿಗೆ ಹನಿಹನಿಯಾಗಿ ಸ್ರವಿಸುತ್ತದೆ. ಶ್ವಾಸಗೂಡುಗಳಲ್ಲಿ ದ್ರವ ಹೆಚ್ಚಾದಾಗ ಶ್ವಾಸಕಾರ್ಯಕ್ಕೆ ಅಡಚಣೆಯಾಗುತ್ತದೆ. ಹೆಚ್ಚು ಹೆಚ್ಚಾಗಿ ಆಗ ಉಸಿರಾಡಬೇಕಾಗುತ್ತದೆ. ಹಾಗೆ ಮೇಲೆ ಮೇಲೆ ಉಸಿರಾಡಿದಾಗ ಮಾತ್ರ ದೇಹಕ್ಕೆ ಅಗತ್ಯವಾದ ಆಕ್ಸಿಜನ್ ದೊರಕಲು ಸಾಧ್ಯ. ಇದೂ ಉಬ್ಬಸದಂತೆಯೇ ಕಂಡರೂ ಅದು ಆಸ್ತ್ಮವಲ್ಲ. ಆದರೆ ಇದಕ್ಕೆ ಕಾರಣ ಹೃದಯದ ನಿಶ್ಯಕ್ತಿ. ಈ ತೆರನಾದ ಉಬ್ಬಸಕ್ಕೆ ಹೃದಯದ ಚಿಕಿತ್ಸೆ ಅಗತ್ಯ.
ಚಿಕಿತ್ಸೆ
ಒಗ್ಗದಿಕೆಯ ಪ್ರತಿಕ್ರಿಯೆಯಿಂದ ಉಂಟಾದ ಆಸ್ತ್ಮರೋಗಿಗಳು ಯಾವ ಒಗ್ಗದಿಕಗಳಿಂದ ಆಸ್ತ್ಮ ಉಂಟಾಗುತ್ತದೆ ಎಂಬುದನ್ನು ಗಮನಿಸಿ ಅಂಥವನ್ನು ವರ್ಜಿಸಬೇಕು. ವರ್ಜಿಸಲು ಸಾಧ್ಯವಿರದಿದ್ದರೆ ಅವುಗಳ ವಿರುದ್ಧ ಪ್ರತಿರೋಧನ ಚಿಕಿತ್ಸೆ ಕೆಲವೊಂದು ನಿರ್ದಿಷ್ಟ ಸನ್ನಿವೇಶಗಳಲ್ಲಿ ಉಪಯುಕ್ತ. ಆಸ್ತ್ಮ ಕಾಣಿಸಿಕೊಂಡ ಬಳಿಕ ಬೀಟಾ ಅಡ್ರಿನೋಸೆಫ್ಪರ್ ಪ್ರಭಾವ ಹೆಚ್ಚಿಸುವ ಔಷಧಿಗಳನ್ನು ಬಳಸಬೇಕು. ಶ್ವಾಸದ ಪುಟ್ಟ ನಾಳಗಳನ್ನು ಈ ಔಷಧಿ ಹಿಗ್ಗಿಸುತ್ತದೆ. ಹಾಗಾಗಿ ಉಸಿರು ಆಡಲು ಹೆಚ್ಚು ಸರಾಗವಾಗುತ್ತದೆ. ಥಿಯೊಫಿಲಿನ್ ತರಹವೇ ಕಾರ್ಯವನ್ನು ಮಾಡುವ ಕೆಳಮಟ್ಟದ ಔಷಧಿ. ಈ ಆಸ್ತ್ಮದಲ್ಲಿ ದ್ರವ ಉಸಿರಹಾದಿ ಉರಿಯೂತದಿಂದ ಉಬ್ಬಿರುತ್ತದೆ. ಇದನ್ನು ನಿವಾರಿಸಲು ಕಾರ್ಟಿಕೊಸ್ಟೀರಾಯಿಡ್ ಔಷಧಿ ಸಹಾಯ ಮಾಡುತ್ತದೆ. ಆಸ್ತ್ಮ ಪರಿಸ್ಥಿತಿಯಲ್ಲಿ ಸರಾಗವಾಗಿ ಉಸಿರಾಡಲಾಗದೆ ಆ ದೇಹಕ್ಕೆ ಅಗತ್ಯವಾದ ಆಕ್ಸಿಜನ್ ಸಾಕಷ್ಟು ಮೊತ್ತದಲ್ಲಿ ದೊರೆಯುವುದಿಲ್ಲ. ಆಕ್ಸಿಜನ್ನನು ತೀವ್ರತೆರನಾದ ಆಸ್ತ್ಮ ರೋಗಿಗೆ ಒದಗಿಸಿದರೆ ಉಬ್ಬಸದ ಕಷ್ಟ ಕಡಿಮೆಯಾಗುತ್ತದೆ. ಫುಪ್ಪುಸಗಳಿಗೆ ಸೂಕ್ತವಾದ ವ್ಯಾಯಾಮ ದೊರೆಯುವಂತೆ ಉಸಿರಾಟದ ವ್ಯಾಯಾಮವನ್ನು ಅಭ್ಯಾಸಮಾಡಿದರೆ ಪ್ರಯೋಜನವುಂಟು. ಉಸಿರನ್ನು ಆದಷ್ಟು ದೀರ್ಘವಾಗಿ ಎಳೆದುಕೊಳ್ಳುವುದು ಅಷ್ಟೇ ಕಾಲ ಅದನ್ನು ಹಿಡಿದಿಡುವುದು, ಬಳಿಕ ಅದಕ್ಕಿಂತಲೂ ಹೆಚ್ಚುಕಾಲ ಉಸಿರನ್ನು ಹೊರಬಿಡುವುದು - ಇದೇ ಶ್ವಾಸ ವ್ಯಾಯಾಮದ ಮುಖ್ಯ ಅಂಶ. ಹೆಚ್ಚುಕಾಲ ಉಸಿರನ್ನು ಬಿಡುವುದರಿಂದ ಶ್ವಾಸಗೂಡುಗಳಲ್ಲಿ ಉಳಿಯಬಹುದಾದ ಕಶ್ಮಲಗಾಳಿಯ ಮೊತ್ತ ಗಮನೀಯವಾಗಿ ಕಡಿಮೆಯಾಗುತ್ತದೆ. ಹಾಗಾಗಿ ಉಸಿರೆಳೆದುಕೊಳ್ಳುವಾಗ ಹೆಚ್ಚು ನಿರ್ಮಲ ವಾಯುವನ್ನು ತೆಗೆದುಕೊಳ್ಳಬಹುದು. ಅಲ್ಲದೆ ಈ ವ್ಯಾಯಾಮದಿಂದ ಶ್ವಾಸನಾಳಗಳ ಸಂಕುಚನ ಶಕ್ತಿಯೂ ಹೆಚ್ಚುತ್ತದೆ.
ಒತ್ತಡದಲ್ಲಿರುವ ಆಕ್ಸಿಜನ್ನನ್ನು ಬಳಸುವುದರಿಂದ ಅಥವಾ ದೀರ್ಘವಾಗಿ ಉಸಿರಾಡಿ ಹೆಚ್ಚು ಆಕ್ಸಿಜನ್ನನ್ನು ಶ್ವಾಸಗೂಡುಗಳಿಗೆ ಸೇವಿಸುವುದರಿಂದ ಅಲ್ಲಿರಬಹುದಾದ ಕಫದಂಥ ದ್ರವ ಕರಗಿ ಹೆಚ್ಚು ನೀರಾಗಿ ಸುಲಭವಾಗಿ ಹೊರಬರಲು ಸಾಧ್ಯವಾಗುತ್ತದೆ. ಒಂದು ಸ್ಥಳದ ಹವದಿಂದ (ಹವ ಅಂದರೆ ವಾತಾವರಣದ ಉಷ್ಣತೆ, ಸಾಂದ್ರತೆ, ದ್ರವಯುಕ್ತತೆ ಮಾತ್ರ ಎನ್ನುವ ಅರ್ಥದಲ್ಲಿ ಈ ಪದವನ್ನು ಉಪಯೋಗಿಸಿದೆ) ಆಸ್ತ್ಮ ಬರುತ್ತದೆ ಎಂದು ಖಚಿತವಾದರೆ ಆ ಹವಾ ಬದಲಾಯಿಸುವುದು ಒಳ್ಳೆಯದು. ಆದರೆ ಹವಾ ಬದಲಾವಣೆಯಿಂದ ಆಸ್ತ್ಮವನ್ನು ತಡೆಯಬಹುದು ಎಂಬ ಸಾಮಾನ್ಯರ ಅಭಿಪ್ರಾಯ ಬಹುಪಾಲು ಉತ್ಪ್ರೇಕ್ಷೆಯಿಂದ ಕೂಡಿದುದು. ಆಸ್ತ್ಮ ಬಂದಿತಲ್ಲ ಎಂಬ ಭಯಪುರಿತ ಆತಂಕ ಆಸ್ತ್ಮವನ್ನು ಉಲ್ಬಣಗೊಳಿಸುತ್ತದೆ. ಈ ತೆರನ ಭಯಪುರಿತ ಆತಂಕವನ್ನು ಶಮನ ಮಾಡಲು ಮಾನಸಿಕ ಚಿಕಿತ್ಸೆಯನ್ನು ಮಾಡಬೇಕು.
ಆಸ್ತ್ಮ ಘೋರವಾದ, ವಾಸಿ ಮಾಡಲಾಗದ ಕಾಯಿಲೆ ಎಂದು ಜನರಲ್ಲಿ ಒಂದು ಮೂಢನಂಬಿಕೆ ಉಂಟು. ಈ ಬೇನೆಯಿಂದ ಆಯಃಪ್ರಮಾಣಕ್ಕೆ ತೊಂದರೆ ಇಲ್ಲ. ಮುಂಜಾಗ್ರತೆಯ ಕ್ರಮಗಳನ್ನು ಕೈಗೊಂಡು, ಅಲ್ಪ ಸ್ವಲ್ಪ ಚಿಕಿತ್ಸೆಯನ್ನು ಅಗತ್ಯವಾದಾಗ ಮಾಡಿಕೊಂಡರೆ ಆಸ್ತ್ಮ ರೋಗಿಗಳು ಕೂಡ ಎಲ್ಲರಂತೆಯೇ ಬಾಳಿ ಬದುಕಬಹುದು.
ಉಲ್ಲೇಖ
<References /> ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ರೋಗಗಳು
ಗೇಲಾರ್ಡಿಯ
ಆಸ್ಟರೇಸೀ (ಕಂಪಾಸಿಟೀ) ಕುಟುಂಬಕ್ಕೆ ಸೇರಿದ ಒಂದು ಅಲಂಕಾರ ಸಸ್ಯ. ಬಲು ಸುಂದರವಾದ ಹೂ ಬಿಡುವ ಈ ಸಸ್ಯವನ್ನು ಕುಂಡಸಸ್ಯ, ಅಂಚುಸಸ್ಯ, ಮಡಿಸಸ್ಯವಾಗಿ ಬಳಸುತ್ತಾರೆ. ಹೂಗಳಿಗೆ ಉದ್ದವಾದ ತೊಟ್ಟು ಇರುವುದರಿಂದ ಹೂದಾನಿಗಳಲ್ಲಿಟ್ಟು ಗೃಹಾಲಂಕರಣಗಳಲ್ಲಿ ಬಳಸುವುದೂ ಉಂಟು. ಗೇಲಾರ್ಡಿಯದ ಮೂಲಸ್ಥಾನ ಅಮೆರಿಕ. ಇದರಲ್ಲಿ ಸುಮಾರು 20 ಪ್ರಭೇದಗಳು ಇವೆ. ಇವುಗಳಲ್ಲಿ ಆಂಬ್ಲಿಯೋಡಾನ್, ಪಲ್ಚೆಲ ಮತ್ತು ಅರಿಸ್ಟೇಟ ಎಂಬವು ಅತಿಮುಖ್ಯವಾದುವು. ಇವುಗಳಲ್ಲಿ ಕೆಲವು ಏಕವಾರ್ಷಿಕ ಮೂಲಿಕೆಗಳಾದರೆ ಇನ್ನು ಕೆಲವು ಬಹುವಾರ್ಷಿಕಗಳು. ಗೇಲಾರ್ಡಿಯದ ಎಲೆಗಳಿಗೆ ಒರಟು ಮೈಯೂ ದಂತಿತ ಅಂಚೂ ಉಂಟು. ಇವುಗಳ ಜೋಡಣೆ ಪರ್ಯಾಯ ಮಾದರಿಯದು. ಹೂಗಳು ಬಲುಸೊಗಸಾದ ಮತ್ತು ಆಕರ್ಷಕವಾದ ಚಂಡು ಮಂಜರಿ ಹೂಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ. ಇವುಗಳ ಬಣ್ಣ ಕಿತ್ತಳೆ, ಕಡುಗೆಂಪು, ಊದಾ, ಹಳದಿ ಮುಂತಾಗಿ ವೈವಿಧ್ಯಮಯ. ಅಲ್ಲದೆ ಹೂಗೊಂಚಲಿನ ಕದಿರುಪುಷ್ಪಕಗಳು ಒಂದು ಬಣ್ಣದವಾದರೆ ಬಿಂಬಪುಷ್ಪಕಗಳು ಇನ್ನೊಂದು ಬಣ್ಣದವಾಗಿದ್ದು ಹೂವಿನ ಚೆಲುವನ್ನು ಹೆಚ್ಚಿಸುತ್ತವೆ. ಹೂಗಳು ಬಹುಕಾಲ ಬಾಡದೆ ಇರುತ್ತವಾದ್ದರಿಂದ ಗೇಲಾರ್ಡಿಯ ಬಲು ಜನಪ್ರಿಯವಾಗಿದೆ.
ಗೇಲಾರ್ಡಿಯ ಗಿಡಗಳನ್ನು ವರ್ಷದ ಯಾವ ಕಾಲದಲ್ಲಾದರೂ ಬೆಳೆಸಬಹುದು. ಇವನ್ನು ಬೀಜಗಳ ಮೂಲಕ ವೃದ್ಧಿಸುವುದೇ ರೂಢಿಯಲ್ಲಿರುವ ಕ್ರಮ. ಬಹುವಾರ್ಷಿಕ ಬಗೆಗಳನ್ನು ಬೇರಿನ ತುಂಡುಗಳಿಂದಲೂ ವೃದ್ಧಿಸಬಹುದು. ಮೊದಲು ಒಟ್ಲು ಪಾತಿಯಲ್ಲಿ ಬೀಜ ಬಿತ್ತಿ, ಸಸಿಗಳನ್ನು ಬೆಳೆಸಿ, ಒಂದು ತಿಂಗಳ ಅನಂತರ ಸಸಿಗಳನ್ನು ಅಪೇಕ್ಷಿತ ಸ್ಥಳಗಳಲ್ಲಿ ನಾಟಿ ಮಾಡಬೇಕು. ಆಗಿಂದಾಗ್ಗೆ ಸೂಕ್ತ ಪರಿಮಾಣಗಳಲ್ಲಿ ಕೊಟ್ಟಿಗೆ ಗೊಬ್ಬರ, ಎಲೆಗೊಬ್ಬರ, ಅಮೋನಿಯಂ ಸಲ್ಫೇಟುಗಳನ್ನು ಹಾಕುತ್ತ ಆರೈಕೆ ಮಾಡಬೇಕು. ನಾಟಿ ಮಾಡಿದ 3-4 ತಿಂಗಳ ಬಳಿಕ ಗಿಡಗಳು ಹೂಬಿಡತೊಡಗುತ್ತವೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಚೋಟಾ ಭೀಮ್
ಚೋಟಾ ಭೀಮ್ ಭಾರತದ ಮಕ್ಕಳ ಆನಿಮೇಷನ್ ದಾರವಾಹಿಗಳು ಹಾಗು ಚಿತ್ರಗಳಾಗಿ ಹೊರಹೊಮ್ಮಿವೆ.ಇದು ಢೋಲಕ್ಪುರ್ ಎನ್ನುವ ಕಾಲ್ಪನಿಕ ಊರಿನಲ್ಲಿರುವ ಭೀಮ್ ಎನ್ನುವ ಹುಡುಗನ ಸಾಹಸಕಥೆಗಳನ್ನು ತೋರಿಸುತ್ತವೆ.ಇದನ್ನು ಗ್ರೀನ್ ಗೋಲ್ಡ್ ಆನಿಮೇಷನ್ನ ರಾಜೀವ್ ಚಿಲಕ ನಿರ್ದೇಶಿಸುತ್ತಿದ್ದು ಮಕ್ಕಳ ಪೋಗೊ ವಾಹಿನಿಯಲ್ಲಿ ಪ್ರಸಾರವಾಗುತ್ತಿದೆ. ೨೦೧೨ ಪ್ರಕಾರವಾಗಿ ಚೋಟಾ ಭೀಮ್ ೧೨೦ ಸಂಚಿಕೆಗಳನ್ನು ಮುಗಿಸಿವೆ. ಇದು ಮಕ್ಕಳ ಪ್ರಿಯ ದಾರವಾಹಿಯಾಗಿದ್ದು ಭಾರತದಲ್ಲಿ ಬಲು ಬೇಗ ಪ್ರಶಂಸೆ ಗಳಿಸಿದೆ.
ಮೇ ೧೮ ೨೧೧೨ರಲ್ಲಿ ಚೋಟಾ ಭೀಮ್ ಅಂಡ್ ದಿ ಕರ್ಸ್ ಆಫ್ ದಮ್ಯಾನ್(ಚೋಟಾ ಭೀಮ್ ಮತ್ತು ದಮ್ಯಾನ್ನ ಶಾಪ)ಎಂಬ ಚಿತ್ರ ಬಿಡುಗಡೆಯಾಯಿತು.ಇದು ಚಿತಮಂದಿರಕ್ಕೆ ಬಿಡುಗಡೆಯಾದ ಮೊದಲ ಚಿತ್ರ ಮತ್ತು ಚೋಟಾ ಭೀಮ್ ಚಿತ್ರಗಳಲ್ಲಿ ೯ನೇ ಚಿತ್ರವಾಯಿತು.
ಮೈಟಿ ರಾಜು ಚಿತ್ರಗಳು
ಮೈಟಿ ರಾಜು ಚೋಟಾ ಭೀಮ್ ರಾಜುವಿನ ಮೇಲೆ ಸೃಷ್ಟಿಸಿರುವ ಚಿತ್ರಗಳು.ಇವು:
ಉಲ್ಲೇಖಗಳು
ವರ್ಗ:ಕಿರುತೆರೆ ಕಾರ್ಯಕ್ರಮಗಳು
ಅನಾ ಫ್ರ್ಯಾಂಕ್
ಆನೆಲೀಸ್ ಮೇರಿ "ಆನ್" ಫ್ರಾಂಕ್ (12 ಜೂನ್ 1929 - ಫೆಬ್ರವರಿ ಅಥವಾ ಮಾರ್ಚ್ 1945) ಇವಳು ಜರ್ಮನ್ ಮೂಲದ ಡಚ್-ಯಹೂದಿ ದಿನಚರಿಗಾರತಿ. ಹತ್ಯಾಕಾಂಡದ ಹೆಚ್ಚು ಚರ್ಚಿಸಲ್ಪಟ್ಟ ಯಹೂದಿ ಬಲಿಪಶುಗಳಲ್ಲಿ ಒಬ್ಬಳಾದ ಅವಳು ದಿ ಡೈರಿ ಆಫ್ ಎ ಯಂಗ್ ಗರ್ಲ್ (ಮೂಲತಃ ಡಚ್ ಭಾಷೆಯಲ್ಲಿ ಹೆಟ್ ಅಚೆರ್ಹುಯಿಸ್; ಇಂಗ್ಲಿಷ್: ದಿ ಸೀಕ್ರೆಟ್ ಅನೆಕ್ಸ್) ಪ್ರಕಟಣೆಯೊಂದಿಗೆ ಮರಣೋತ್ತರವಾಗಿ ಖ್ಯಾತಿಯನ್ನು ಗಳಿಸಿದಳು. ಇದರಲ್ಲಿ ಅವಳು ೧೯೪೨ ರಿಂದ ಅಜ್ಞಾತವಾಸದಲ್ಲಿ ತನ್ನ ಜೀವನವನ್ನು ದಾಖಲಿಸಿದ್ದಾಳೆ. ೧೯೪೪, ಎರಡನೇ ಮಹಾಯುದ್ಧದಲ್ಲಿ ನೆದರ್ಲೆಂಡ್ಸ್‌ನ ಜರ್ಮನ್ ಆಕ್ರಮಣದ ಸಮಯದಲ್ಲಿ. ಇದು ವಿಶ್ವದ ಪ್ರಸಿದ್ಧ ಪುಸ್ತಕಗಳಲ್ಲಿ ಒಂದಾಗಿದೆ ಮತ್ತು ಹಲವಾರು ನಾಟಕಗಳು ಮತ್ತು ಚಲನಚಿತ್ರಗಳಿಗೆ ಆಧಾರವಾಗಿದೆ.
ಜರ್ಮನಿಯ ಫ್ರಾಂಕ್‌ಫರ್ಟ್‌ನಲ್ಲಿ ಜನಿಸಿದ ಆಕೆ ತನ್ನ ಜೀವನದ ಬಹುಪಾಲು ನೆದರ್‌ಲ್ಯಾಂಡ್ಸ್ನ ಆಮ್ಸ್ಟರ್‌ಡ್ಯಾಮ್‌ನಲ್ಲಿ ಅಥವಾ ಹತ್ತಿರ ವಾಸಿಸುತ್ತಿದ್ದಳು. ನಾಜೀಗಳು ಜರ್ಮನಿಯ ಮೇಲೆ ಹಿಡಿತ ಸಾಧಿಸಿದಾಗ ನಾಲ್ಕುವರೆ ವಯಸ್ಸಿನಲ್ಲಿ ಕುಟುಂಬದೊಂದಿಗೆ ಅಲ್ಲಿಗೆ ತೆರಳಿದಳು. ಜರ್ಮನ್ ಪ್ರಜೆಯಾಗಿ ಜನಿಸಿದ ಅವಳು ೧೯೪೧ ರಲ್ಲಿ ಪೌರತ್ವವನ್ನು ಕಳೆದುಕೊಂಡರು ಮತ್ತು ಇದರಿಂದಾಗಿ ಸ್ಥಿತಿಯಿಲ್ಲದವರಾದರು. ಮೇ ೧೯೪೦ ರ ಹೊತ್ತಿಗೆ, ನೆದರ್‌ಲ್ಯಾಂಡ್ಸ್‌ನ ಜರ್ಮನ್ ಆಕ್ರಮಣದಿಂದ ಫ್ರಾಂಕ್‌ಗಳು ಆಮ್ಸ್ಟರ್‌ಡ್ಯಾಮ್‌ನಲ್ಲಿ ಸಿಕ್ಕಿಬಿದ್ದರು. ಜುಲೈ ೧೯೪೨ ರಲ್ಲಿ ಯಹೂದಿ ಜನಸಂಖ್ಯೆಯ ಕಿರುಕುಳಗಳು ಹೆಚ್ಚಾದಂತೆ, ಫ್ರ್ಯಾಂಕ್ಳ ತಂದೆ ಒಟ್ಟೊ ಫ್ರಾಂಕ್ ಕೆಲಸ ಮಾಡುತ್ತಿದ್ದ ಕಟ್ಟಡದಲ್ಲಿ ಪುಸ್ತಕದ ಕಾಗದದ ಹಿಂದೆ ಕೆಲವು ಮರೆಮಾಚುವ ಕೋಣೆಗಳಲ್ಲಿ ಅಡಗಿಕೊಂಡರು. ಅಲ್ಲಿಂದ ಆಗಸ್ಟ್ ೧೯೪೪ ರಲ್ಲಿ ಗೆಸ್ಟಾಪೊ ಕುಟುಂಬವನ್ನು ಬಂಧಿಸುವವರೆಗೂ, ಅವಳು ಹುಟ್ಟುಹಬ್ಬದ ಉಡುಗೊರೆಯಾಗಿ ಸ್ವೀಕರಿಸಿದ ದಿನಚರಿಯನ್ನು ಇಟ್ಟುಕೊಂಡಿದ್ದಳು ಮತ್ತು ಅದರಲ್ಲಿ ನಿಯಮಿತವಾಗಿ ಬರೆಯುತ್ತಿದ್ದಳು. ಅವರ ಬಂಧನದ ನಂತರ, ಫ್ರಾಂಕ್‌ಗಳನ್ನು ಕಾನ್ಸಂಟ್ರೇಶನ್ ಕ್ಯಾಂಪ್‌ಗಳಿಗೆ ಸಾಗಿಸಲಾಯಿತು. ಅಕ್ಟೋಬರ್ ಅಥವಾ ನವೆಂಬರ್ ೧೯೪೪ ರಲ್ಲಿ, ಅನಾ ಮತ್ತು ಅವಳ ಸಹೋದರಿ ಮಾರ್ಗಾಟ್ ಅವರನ್ನು ಆಶ್ವಿಟ್ಜ್‌ನಿಂದ ಬರ್ಗೆನ್-ಬೆಲ್ಸೆನ್ ಕಾನ್ಸಂಟ್ರೇಶನ್ ಕ್ಯಾಂಪ್‌ಗೆ ವರ್ಗಾಯಿಸಲಾಯಿತು. ಅಲ್ಲಿ ಅವರು ಕೆಲವು ತಿಂಗಳ ನಂತರ (ಬಹುಶಃ ಟೈಫಸ್‌ನಿಂದ) ಸತ್ತಳು. ಅವರು ಮೂಲತಃ ರೆಡ್‌ಕ್ರಾಸ್‌ನಿಂದ ಮಾರ್ಚ್‌ನಲ್ಲಿ ಸಾವನ್ನಪ್ಪಿದ್ದಾರೆಂದು ಅಂದಾಜಿಸಲಾಗಿದೆ, ಡಚ್ ಅಧಿಕಾರಿಗಳು ಮಾರ್ಚ್ ೩೧ ಅನ್ನು ಅವಳ ಅಧಿಕೃತ ಸಾವಿನ ದಿನಾಂಕವೆಂದು ನಿಗದಿಪಡಿಸಿದರು. ಆದರೆ ೨೦೧೫ ರಲ್ಲಿ ಆನಾ ಫ್ರಾಂಕ್ ಹೌಸ್ ನಡೆಸಿದ ಸಂಶೋಧನೆಯು ಫೆಬ್ರವರಿಯಲ್ಲಿ ಅವರು ಸಾವನ್ನಪ್ಪುವ ಸಾಧ್ಯತೆಯಿದೆ ಎಂದು ಸೂಚಿಸುತ್ತದೆ.
ಇವರ ಕುಟುಂಬದಲ್ಲಿ ಬದುಕುಳಿದ ಏಕೈಕ ಒಟ್ಟೊ, ಯುದ್ಧದ ನಂತರ ಆಂಸ್ಟರ್‌ಡ್ಯಾಮ್‌ಗೆ ಹಿಂದಿರುಗಿದನು. ಆಕೆಯ ದಿನಚರಿಯನ್ನು ಅವನ ಕಾರ್ಯದರ್ಶಿ ಮೆಯೆಪ್ ಗೀಸ್ ಉಳಿಸಿದ್ದನು ಮತ್ತು ಅವನ ಪ್ರಯತ್ನಗಳಿಂದ ೧೯೪೭ ರಲ್ಲಿ ಅದರ ಪ್ರಕಟಣೆಯಾಯಿತು. ಇದನ್ನು ಅದರ ಮೂಲ ಡಚ್ ಆವೃತ್ತಿಯಿಂದ ಅನುವಾದಿಸಲಾಯಿತು ಮತ್ತು ಮೊದಲು ೧೯೫೨ ರಲ್ಲಿ ಇಂಗ್ಲಿಷ್‌ನಲ್ಲಿ ದಿ ಡೈರಿ ಆಫ್ ಎ ಯಂಗ್ ಗರ್ಲ್ ಆಗಿ ಪ್ರಕಟವಾಯಿತು. ಅಂದಿನಿಂದ ಇದನ್ನು 60 ಕ್ಕೂ ಹೆಚ್ಚು ಭಾಷೆಗಳಿಗೆ ಅನುವಾದಿಸಲಾಗಿದೆ.
ಅಬ್ಯಾಕಸ್‌
right|thumb|ಚೈನಾದ ಅಬ್ಯಾಕಸ್‌‌ ಅಬ್ಯಾಕಸ್‌ ‌ ಅನ್ನು(ಲೆಕ್ಕದ ಮಣಿ ಚೌಕಟ್ಟು), ಎಣಿಕೆಯ ಚೌಕಟ್ಟು ಎಂದೂ ಕೂಡ ಕರೆಯಲಾಗುತ್ತದೆ, ಇದು ಪ್ರಾಥಮಿಕವಾಗಿ ಏಶಿಯಾದ ಕೆಲವು ಭಾಗಗಳಲ್ಲಿ ಅಂಕಗಣಿತದ ಪ್ರಕ್ರಿಯೆಯ ನಿರ್ವಹಣೆಗಾಗಿ ಬಳಸಿಕೊಂಡ, ಎಣಿಕೆಮಾಡುವ ಒಂದು ಸಾಧನವಾಗಿತ್ತು. ಇಂದಿನ ದಿನಗಳಲ್ಲಿ, ಅಬ್ಯಾಕಸ್‌ಗಳನ್ನು ಯಾವಾಗಲೂ ಒಂದು ಬಿದಿರಿನ ಚೌಕಟ್ಟಿನೊಳಗೆ ಮಣಿಗಳನ್ನು ದಾರದಲ್ಲಿ ಪೋಣಿಸಿ ರಚಿಸಲಾಗುತ್ತದೆ, ಆದರೆ ಮೂಲತಹವಾಗಿ ಅವುಗಳು ಮರಳಿನಲ್ಲಿ ಕೊರೆದು ಅಥವಾ ಮರದ ಹಲಗೆಗಳ ಮೇಲೆ, ಕಲ್ಲುಗಳ ಮೇಲೆ, ಅಥವಾ ಲೋಹಗಳ ಮೇಲೆ ಜೋಡಿಸಲ್ಪಟ್ಟ ಹುರುಳಿಕಾಯಿ ಅಥವಾ ಕಲ್ಲುಗಳಾಗಿದ್ದವು. ಅಬ್ಯಾಕಸ್‌‌‌ಗಳು, ಬರವಣಿಗೆಯ ರೂಪದಲ್ಲಿರುವ ಆಧುನಿಕ ಸಂಖ್ಯಾವಾಚಕ ವಿಧಾನವನ್ನು ಅಳವಡಿಸಿಕೊಳ್ಳುವ ಒಂದು ಶತಮಾನಕ್ಕಿಂತ ಮೋದಲು ಬಳಕೆಯಲ್ಲಿದ್ದವು ಮತ್ತು ಇದು ಇಂದಿಗೂ ವರ್ತಕರಿಂದ, ವ್ಯಾಪಾರಿಗಳಿಂದ ಮತ್ತು ಏಶಿಯಾ, ಆಫ್ರಿಕಾ ಮತ್ತು ಜಗತ್ತಿನ ಹಲವಾರು ಗುಮಾಸ್ತರುಗಳಿಂದ ವ್ಯಾಪಕವಾಗಿ ಬಳಕೆಯಾಗುತ್ತಿದೆ. ಯಾವ ಅಬ್ಯಾಕಸ್‌ ಬಳಕೆದಾರ ತನ್ನ ಕೈಗಳಿಂದ ಅಬ್ಯಾಕಸ್‌‌ನ ಮಣಿಗಳನ್ನು ದಾರದ ಮೂಲಕ ಚಲಿಸುವಂತೆ ಮಡುತ್ತಾನೋ ಅವನನ್ನು ಅಬ್ಯಾಸಿಸ್ಟ್‌ ಎಂದು ಕರೆಯಲಾಗುತ್ತದೆ.
ಶಬ್ಧನಿಷ್ಪತ್ತಿ ಶಾಸ್ತ್ರ
ಅಬ್ಯಾಕಸ್‌‌ ಎಂಬ ಶಬ್ಧದ ಬಳಕೆಯು ಸುಮಾರು ಕ್ರಿ.ಶ. 1387ಕ್ಕಿಂತ ಹಳೆಯದು, ಆ ಸಮಯದಲ್ಲಿ ಮಿಡ್ಲ್‌ ಇಂಗ್ಲೀಷ್‌ ಕಾಮಗಾರಿಯು ಮರಳಿನ ಹಲಗೆಯ ಅಬ್ಯಾಕಸ್‌ ಅನ್ನು ವಿವರಿಸಲು ಈ ಪದವನ್ನು ಲ್ಯಾಟಿನ್‌ ಭಾಷೆಯಿಂದ ಪಡೆದುಕೊಂಡಿತ್ತು. ಈ ಲ್ಯಾಟಿನ್‌ ಪದವು ಹೀಬ್ರೂವಿನ ābāq (אבק), "ಡಸ್ಟ್‌" ನಿಂದ ಬಂದ ಅಬಾಕ್ಸ್‌ ("ಎಣಿಕೆಮಾಡುವ-ಕೋಷ್ಟಕ") ಎಂಬ ಗ್ರೀಕ್‌‌ನ ವಂಶವಾಹಿ ಪ್ರಕಾರದ ಪದವಾದ ಅಬ್ಯಾಕೋಸ್‌ ನಿಂದ ಬಂದಿದೆ. ಬಳಕೆಯಲ್ಲಿರುವ ಅಬ್ಯಾಕಸಸ್‌ ಮತ್ತು ಅಬ್ಯಾಸಿ ಇವೆರಡರೊಂದಿಗಿನ ಅಬ್ಯಾಕಸ್‌ ನ ಅಂಗೀಕೃತ ಬಹುವಚನವು ಸಹಮತವಿಲ್ಲದ ಒಂದು ವಿಷಯವಾಗಿದೆ.
ಮೆಸಪೊಟಾಮಿಯಾದ ಅಬ್ಯಾಕಸ್‌‌
ಅರುವತ್ತನೇ ಒಂದು ಅಂಶದ ಸಂಖ್ಯಾ ಪದ್ಧತಿಯ ಪ್ರಮಾಣಗಳ ಅನುಕ್ರಮ ಶ್ರೇಣಿಗಳ ಎಲ್ಲೆಯನ್ನು ಗುರುತಿಸಿದ್ದ, ಕ್ರಮವಾಗಿ ಉದ್ದಸಾಲುಗಳನ್ನು ಹೊಂದಿರುವ ಒಂದು ಕೋಷ್ಟಕವಾದ ಸುಮೇರಿಯಾದ ಅಬ್ಯಾಕಸ್‌ ಮೊಟ್ಟ ಮೊದಲಬಾರಿಗೆ ಗೋಚರಿಸಿದ್ದು ಕ್ರಿ.ಪೂ. 2700–2300ರ ಅವಧಿಯಲ್ಲಿ ಎಂದು ಕಾಣುತ್ತದೆ. ಅಬ್ಯಾಕಸ್‌ನ ಚಿತ್ರಣದಿಂದ ಪದೆದುಕೊಂಡಿರಬಹುದಾದ ಬೆಬಿಲೋನಿಯಾದ ಕ್ಯೂನಿಫಾರ್ಮ್‌ನ ವಿಶೇಷ ಲಕ್ಷಣಗಳನ್ನು ಕೆಲವು ವಿದ್ವಾಂಸರು ಬೆರಳುಮಾಡಿ ತೋರಿಸಿದ್ದಾರೆ. "ಹಳೆಯ ಬೆಬಿಲೋನಿಯಾದ ಜನರು ಸಂಕಲನ ಮತ್ತು ವ್ಯವಕಲನ ಕ್ರಿಯೆಯಲ್ಲಿ ಅಬ್ಯಾಕಸ್‌ ಅನ್ನು ಬಳಸಿಕೊಂಡಿರಬಹುದು, ಆದಾಗ್ಯೂ ಈ ಪ್ರಾಚೀನ ಸಾಧನವನ್ನು ಹೆಚ್ಚು ಸಂಕೀರ್ಣವಾದ ಎಣಿಕೆಗಳಲ್ಲಿ ಬಳಸುವುದು ಬಹಳ ಕಷ್ಟ ಎಂಬುದನ್ನು ಇದು ಪ್ರಮಾಣೀಕರಿಸಿದೆ" ಎಂಬುದು ಖಾರುಶಿಯೋರ ನಂಬಿಕೆಯಾಗಿತ್ತು (ಮತ್ತು ಇತರ ಹಳೆಯ ಬೆಬಿಲೋನಿಯಾದ ವಿದ್ವಾಂಸರುಗಳ).
ಈಜಿಪ್ತಿನ ಅಬ್ಯಾಕಸ್‌‌
ಪ್ರಾಚೀನ ಈಜಿಪ್ತಿನಲ್ಲಿನ ಅಬ್ಯಾಕಸ್‌ ಬಳಕೆಯನ್ನು ಉಲ್ಲೇಖಿಸಿದವರು ಗ್ರೀಕ್‌ ಇತಿಹಾಸಕಾರನಾದ ಹೆರೋಡೋಟಸ್‌, ಇವರು ಈಜಿಪ್ತ್‌ ಜನಗಳ ಈ ಮುದ್ರಿಕೆಯ ಬಳಕೆಯ ರೀತಿಯುನ್ನು ಗ್ರೀಕ್ ಪದ್ಧತಿಯೊಂದಿಗೆ ಹೋಲಿಸಿದರೆ ಇದು ವಿರುದ್ಧ ದಿಕ್ಕಿನೆಡೆಗಿದೆ ಎಂದು ಬರೆಯುತ್ತಾರೆ. ಪ್ರಾಕ್ತನ ಶಾಸ್ತ್ರಜ್ಞರು ಎಣಿಕೆಯ ಬಿಲ್ಲೆಗಳಾಗಿ ಬಳಸಲಾಗುತ್ತಿತ್ತು ಎಂದು ತಿಳಿಯಲಾಗಿದ್ದ ವಿವಿಧ ಗಾತ್ರದ ಪ್ರಾಚೀನ ಮುದ್ರಿಕೆಗಳನ್ನು ಕಂಡುಹಿಡಿದರು. ಆದಾಗ್ಯೂ, ಈ ಉಪಕರಣಗಳನ್ನು ಯಾವ ವ್ಯಾಪ್ತಿಯಲ್ಲಿ ಉಪಯೋಗಿಸಲಾಯಿತು ಎಂಬ ಅನುಮಾನಕ್ಕೆ ಸಂಬಂಧಿಸಿದಂತೆ ಈ ಉಪಕರಣಗಳ ಗೋಡೇ ಬರಹಗಳನ್ನು ಇಂದಿಗೂ ಶೋಧಿಸಲಾಗಿಲ್ಲ.
ಇರಾನಿನ ಪರ್ಷಿಯಾ ಭಾಷೆಯ ಅಬ್ಯಾಕಸ್‌‌
ಅಖೇಮೀನಡ್‌ ಪರ್ಷಿಯಾ ಸಾಮ್ರಾಜ್ಯದ, ಸರಿಸುಮಾರು ಕ್ರಿ.ಪೂ. 600ರ ಸಮಯದಲ್ಲಿ ಇರಾನಿನ ಜನರು ಮೊಟ್ಟಮೊದಲ ಬಾರಿಗೆ ಅಬ್ಯಾಕಸ್‌ ಅನ್ನು ಬಳಕೆಮಾಡಲು ಪ್ರಾರಂಭಿಸಿದರು. ಯಾವಾಗ ಇದನ್ನು ಇತರ ರಾಷ್ಟ್ರಗಳವರೆಗೂ ವಿಸ್ತರಿಸಲಾಗುವುದು ಎಂದು ಆಲೋಚಿಸಲಾಯಿತೋ ಆಗ ಪಾರ್ಥಿಯನ್ನರ ಮತ್ತು ಸಸ್ಸಾನಿಯನ್ನರ ಇರಾನ್‌ ಸಾಮ್ರಾಜ್ಯಗಳ ಅಡಿಯಲ್ಲಿ, ವಿಧ್ವಾಂಸರುಗಳು ಅವರ ಸುತ್ತಮುತ್ತಲಿನ ರಾಷ್ಟ್ರಗಳಾದ - ಭಾರತ, ಚೈನಾ, ಮತ್ತು ರೋಮನ್‌ ಸಾಮ್ರಾಜ್ಯಗಳ ಜೊತೆ ಜ್ಞಾನ ಮತ್ತು ಹೊಸ ಶೋಧನೆಗಳನ್ನು ವಿನಿಮಯ ಮಾಡಿಕೊಳ್ಳವದರೆಡೆಗೆ ಕೇಂದ್ರಿಕರಿಸತೊಡಗಿದ್ದರು.
ಗ್ರೀಕ್‌ ಅಬ್ಯಾಕಸ್‌‌
ಗ್ರೀಕ್‌ ಅಬ್ಯಾಕಸ್‌ನ ಬಳಕೆಯ ಬಹಳ ಹಿಂದಿನ ಪ್ರಾಕ್ತನ ಶಾಸ್ತ್ರದ ಸಾಕ್ಷ್ಯಾಧಾರ ಸರಿಸುಮಾರು ಕ್ರಿ.ಪೂ. 5ನೇ ಶತಮಾನದಷ್ಟು ಹಿಂದಿನದು. ಗ್ರೀಕ್ ಅಬ್ಯಾಕಸ್‌ ಇದು ಗಣಿತಾತ್ಮಕ ಎಣಿಕೆಗಳಿಗಾಗಿ ಮರದ ಅಥವಾ ಅಮೃತಶಿಲೆಯ ಮೇಲೆ ಮುಂಚಿತವಾಗಿಯೇ ಸ್ಥಾಪಿಸಲ್ಪಟ್ಟಿರುವ ಮರದ ಅಥವಾ ಲೋಹದ ಚಿಕ್ಕ ಎಣಿಕೆ ಬಿಲ್ಲೆಗಳ ಒಂದು ಕೋಷ್ಟಕವಾಗಿತ್ತು. ಈ ಗ್ರೀಕ್‌ ಅಬ್ಯಾಕಸ್‌ನ ಬಳಕೆಯು ಅಖೇಮೀನಡ್‌ ಪರ್ಷಿಯಾ, ಈಟ್ರಸ್ಕನ್‌ ನಾಗರೀಕತೆ, ಪ್ರಾಚೀನ ರೋಮ್‌ ಮತ್ತು ಫ್ರೆಂಚ್‌ ಕ್ರಾಂತಿಯವರೆಗಿನ ಪಶ್ಚಿಮ ಕ್ರಿಶ್ಚಿಯನ್‌ ಜಗತ್ತುಗಳಲ್ಲಿ ಕಂಡುಬಂದಿತ್ತು. ಸುಮಾರು ಕ್ರಿ.ಪೂ. 300ರಷ್ಟು ಹಿಂದಿನ ಒಂದು ಮುದ್ರಿಕೆಯುನ್ನು ಗ್ರೀಕ್‌ ದ್ವೀಪವಾದ ಸಲಾಮಿಸ್‌ನಲ್ಲಿ ಕ್ರಿ.ಶ. 1846ರಲ್ಲಿ ಕಂಡುಹಿಡಿಯಲಾಗಿತ್ತು, ಇದು ಅಲ್ಲಿಯವರೆಗೆ ಶೋಧಿಸಲಾಗಿದ್ದ ಎಣಿಕೆಯ ಕೋಷ್ಟಕಗಳಲ್ಲಿ ಅತ್ಯಂತ ಹಳೆಯದಾಗಿತ್ತು. ಇದು ಉದ್ದ,75 cm ಅಗಲ ಮತ್ತು4.5 cm ದಪ್ಪವಾಗಿರುವ, ಚಿಹ್ನೆಗಳ 5 ಗುಂಪುಗಳಿರುವ ಬಿಳೀ ಅಮೃತಶಿಲೆಯ149 cm ಒಂದು ಫಲಕ ಈ ಫಲಕದ ಮಧ್ಯಭಾಗದಲ್ಲಿ ಅತ್ಯಂತ ಕೆಳಸ್ಥಾನದ ಸಮತಲವಾಗಿರುವ ರೇಖೆ ಮತ್ತು ಒಂದು ಲಂಬ ರೇಖೆ ಛೇಧಿಸುವ ಅರ್ಧವೃತ್ತಾಕಾರದೊಂದಿಗೆ ಲಂಬ ರೇಖೆಯಿಂದ ಸಮಾನವಾಗಿ ವಿಭಾಗಿಸಲ್ಪಟ್ಟ 5 ಸಮಾನಾಂತರ ರೇಖೆಗಳ ಒಂದು ಗುಂಪು ಇರುತ್ತದೆ. ಈ ರೇಖೆಗಳ ಕೆಳಗೆ ಅಗಲವಾದ ಜಾಗವಿದ್ದು ಜೊತೆಗೆ ಇದನ್ನು ವಿಭಜಿಸುವ ಸಮಾನಾಂತರವಾದ ಬಿರುಕು ಇರುತ್ತದೆ. ಈ ಬಿರುಕಿನ ಕೆಳಗಡೆ ಮತ್ತೆ ಅವುಗಳನ್ನು ಸಮಕೋನದಲ್ಲಿ ಎರಡು ವಿಭಾಗಗಳಾಗಿ ವಿಭಜಿಸಲ್ಪಟ್ಟ ಹನ್ನೊಂದು ಸಮಾನ ರೇಖೆಗಳ ಮತ್ತೊಂದು ಪಂಗಡವಿರುತ್ತದೆ, ಆದರೆ ಛೇಧಕದ ಮೇಲಿನ ಅರ್ಧವೃತ್ತಾಕಾರದೊಂದಿಗೆ; ಇದರ ಮೂರು, ಆರು ಮತ್ತು ಒಂಬತ್ತನೇಯ ರೇಖೆಗಳನ್ನು ಲಂಬ ರೇಖೆಯೊಂದಿಗೆ ಛೇಧಿಸುವಂತೆ ಅಡ್ದವಾದ ಗುರುತಿನೊಂದಿಗೆ ಚಿತ್ರಿಸಲಾಗಿರುತ್ತದೆ
ರೋಮನ್‌ ಅಬ್ಯಾಕಸ್‌‌
right|thumb|250px|ರೋಮನ್‌ ಅಬ್ಯಾಕಸ್‌ನ‌ ನಕಲು ಪ್ರತಿ ಗ್ರೀಸ್‌ನಲ್ಲಿರುವಂತೆ, ಮೃಧುವಾದ ಕೋಷ್ಟಕದ ಮೇಲೆ ಎಣಿಕೆ-ಬಿಲ್ಲೆಗಳನ್ನು ಚಲಿಸುವಂತೆ ಮಾಡುವುದು ಪ್ರಾಚೀನ ರೋಮ್‌ನಲ್ಲಿನ ಎಣಿಕೆಯ ಸಾಮಾನ್ಯ ವಿಧಾನವಾಗಿತ್ತು. ಮೂಲದಲ್ಲಿ ಶಿಲಾಸ್ಫಟಿಕಗಳು, ಕಲ್ಲು ಹರಳುಗಳು ಬಳಸಲ್ಪಟ್ಟವು. ನಂತರದಲ್ಲಿ, ಮತ್ತು ಯೂರೋಪಿನ ಮಧ್ಯಭಾಗದಲ್ಲಿ ಜೋಟನ್‌ಗಳು ತಯಾರಿಸಲ್ಪಟ್ಟವು. ಗುರುತಿಸಲ್ಪಟ್ಟ ರೇಖೆಗಳು ರೋಮನ್‌ ಸಂಖ್ಯಾವಾಚಕ ಪದ್ದತಿಯಲ್ಲಿ ಏಕಾಂಶಗಳನ್ನು, ಐದನ್ನು, ದಶಕಗಳನ್ನು ಮುಂತಾದವುಗಳನ್ನು ಸೂಚಿಸುತ್ತಿದ್ದವು. ’ಎಣಿಕೆ-ಬಿಲ್ಲೆ ಮಾದರಿ’ ಪದ್ಧತಿಯು ನಂತರದ ರೋಮನ್‌ ಸಾಮ್ರಾಜ್ಯ ಮತ್ತು ಮಧ್ಯ ಯೂರೋಪುಗಳಲ್ಲಿ ಮುಂದುವರಿಯಿತು, ಮತ್ತು ಹತ್ತೊಂಬತ್ತನೇ ಶತಮಾನದಲ್ಲಿ ಇದರ ಬಳಕೆಯನ್ನು ದೃಡವಾದ ಮಿತಿಗೊಳಪಡಿಸಲಾಯಿತು. ಕ್ರಿ.ಪೂ. 1ನೇ ಶತಮಾನದಲ್ಲಿನ ಹೊರೆಸ್‌ನ ಬರವಣಿಗೆಯು ಮೇಣದ ಅಬ್ಯಾಕಸ್‌ ಅನ್ನು ಉಲ್ಲೇಖಿಸುತ್ತದೆ, ಇಲ್ಲಿ ತೆಳು ಪದರಿನ ಕಪ್ಪು ಮೇಣದ ಹೊದಕೆಯ ಒಂದು ಫಲಕದ ಮೇಲೆ ಮುಳ್ಳಿನಂತಹ ಸಾಧನಗಳನ್ನು ಬಳಸಿ ಲಂಬಸಾಲುಗಳನ್ನು ಮತ್ತು ಚಿತ್ರಗಳನ್ನು ಕೊರೆಯಲಾಗಿರುತ್ತದೆ. ರೋಮನ್‌ ಅಬ್ಯಾಕಸ್‌ನ ಪ್ರಾಕ್ತನ ಶಾಸ್ತ್ರದ ಪುರಾವೆಯ ಒಂದು ಉದಾಹರಣೆಯನ್ನು ಪುನರುತ್ಥಾನದಲ್ಲಿ ತೋರಿಸಲಾಗಿದೆ. ಇದು ಉದ್ದವಾದ ಎಂಟು ಚಡಿಗಳನ್ನು ಹೊಂದಿದ್ದು ಪ್ರತಿಯೊಂದೂ ಐದು ಮಣಿಗಳನ್ನು ಒಳಗೊಂಡಿರುತ್ತದೆ ಮತ್ತು ಅದು ಒಂದು ಮಣಿಯನ್ನು ಹೊಂದಿರುವ ಅಥವಾ ಮಣಿಗಳನ್ನು ಹೊಂದದೇ ಇರಬಹುದಾದ ಎಂಟು ಚಿಕ್ಕದಾದ ಚಡಿಗಳನ್ನು ಹೊಂದಿರುತ್ತದೆ. I ಎಂದು ಗುರುತಿಸಲ್ಪಟ್ಟ ಚಡಿಯು ಏಕಾಂಶಗಳನ್ನು, X ದಶಕಗಳನ್ನು ಮತ್ತು ಇದೇ ರೀತಿ ಮಿಲಿಯನ್‌ಗಳವರೆಗಿನ ಸಂಖ್ಯೆಗಳನ್ನು ಸೂಚಿಸುತ್ತದೆ. ಚಿಕ್ಕದಾದ ಚಡಿಗಳಲ್ಲಿರುವ ಮಣಿಗಳು ಬೈ-ಕ್ವಿನರಿ ಸಂಕೇತಾತ್ಮಕ ದಶಾಂಶ ಪದ್ಧತಿಗೆ ಅಗತ್ಯವಾಗಿ ಬೇಕಾದ ಹಾಗು ಖಂಡಿತವಾಗಿ ರೋಮನ್‌ ಸಂಖ್ಯಾವಾಚಕ ಪದ್ಧತಿಗೆ ಸಂಬಂಧಿಸಿದ ಐದು-ಪಂಚಮಾನ ಏಕಾಂಶಗಳು, ಐದು ದಶಮಾಂಶಗಳು ಮುಂತಾದವುಗಳನ್ನು ಸೂಚಿಸುತ್ತದೆ. ಬಲ ಬಾಗದಲ್ಲಿರುವ ಚಿಕ್ಕದಾದ ಚಡಿಗಳನ್ನು ರೋಮನ್‌ ಔನ್ಸ್‌ಗಳನ್ನು ಗುರುತಿಸಲು ಬಳಸಿಕೊಂಡಿರಬಹುದು.
ಚೈನಾದ ಅಬ್ಯಾಕಸ್‌‌
thumb|ಶುಆನ್‌ಪೆನ್‌ (ಚಿತ್ರದಲ್ಲಿ ನಿರೂಪಿಸಲ್ಪಟ್ಟ ಸಂಖ್ಯೆಗಳೆಂದರೆ 6,302,715,408) ಪ್ರಾರಂಭದ ಅತ್ಯಂತ ಪರಿಚಿತ ಬರವಣಿಗೆಯ ರೂಪದಲ್ಲಿರುವ ಚೈನಾದ ಅಬ್ಯಾಕಸ್‌ನ ದಾಖಲೆ ಸರಿಸುಮಾರು ಕ್ರಿ.ಪೂ. 2ನೇ ಶತಮಾನದಷ್ಟು ಹಳೆಯದು. ಚೈನಾದ ಅಬ್ಯಾಕಸ್‌ ಶುಆನ್‌ಪೆನ್‌ ಎಂದು ಪರಿಚಿತವಾಗಿದೆ(算盤, ಲಿಟರೇಚರ್‌. "ಎಣಿಕೆಯ ತಟ್ಟೆ"), ಇದು ಬಳಕೆದಾರನಿಗೆ ಅವಲಂಭಿಸಿದಂತೆ ವಿಶಿಷ್ಟವಾಗಿ20 cm ಎತ್ತರವಾದ ಮತ್ತು ವಿವಿಧ ಅಗಲಗಳಲ್ಲಿ ಲಭ್ಯವಿರುತ್ತದೆ. ಇದು ಸಾಮಾನ್ಯವಾಗಿ ಏಳಕ್ಕಿಂತ ಹೆಚ್ಚು ಸರಳುಗಳನ್ನು ಹೊಂದಿರುತ್ತದೆ. ದಶಮಾನ ಮತ್ತು ಬಹುದಶಮಾನ ಪದ್ಧತಿಯ ಎರಡೂ ಎಣಿಕೆಗಳಲ್ಲಿ ಮೇಲಿನ ವೇದಿಕೆಯ ಪ್ರತಿಯೊಂದು ಸರಳಿನಲ್ಲಿ ಎರಡು ಮಣಿಗಳು ಇರುತ್ತವೆ ಮತ್ತು ಅತ್ಯಂತ ಕೆಳಗಿನ ವೇದಿಕೆಯ ಪ್ರತೀ ಸರಳಿನಲ್ಲಿ ಐದು ಮಣಿಗಳು ಇರುತ್ತವೆ. ಮಣಿಗಳು ಸಾಮಾನ್ಯವಾಗಿ ಗೋಲಾಕಾರವಾಗಿದ್ದು ಗಟ್ಟಿಮರದಿಂದ ಮಾಡಲ್ಪಟ್ಟಿರುತ್ತದೆ. ಫಲಕದ ಕಡೆಗೆ ಮೇಲ್ಮುಖವಾಗಿ ಅಥವಾ ಕೆಳಮುಖವಾಗಿ ಚಲಿಸುವಂತೆ ಮಾಡುವುದರ ಮೂಲಕ ಮಣಿಗಳನ್ನು ಎಣಿಕೆಮಾಡಲಾಗುತ್ತದೆ. ಒಂದು ವೇಳೆ ನೀವು ಅವುಗಳನ್ನು ಫಲಕದ ಕಡೆಗೆ ಚಲಿಸುವಂತೆ ಮಾಡಿದರೆ, ನೀವು ಅವುಗಳ ಮೌಲ್ಯವನ್ನು ಎಣಿಕೆಮಾಡಬಹುದು. ಒಂದು ವೇಳೆ ಫಲಕದಿಂದ ದೂರ ಹೋಗುವಂತೆ ಚಲಿಸಿದರೆ, ನೀವು ಅವುಗಳ ಮೌಲ್ಯವನ್ನು ಎಣಿಕೆ ಮಾದಲು ಸಾಧ್ಯವಾಗುವುದಿಲ್ಲ. ಸಮಾನಾಂತರ ಅಕ್ಷದ ಮುಖೇನ ಶೀಘ್ರವಾಗಿ ತಳ್ಳುವುದರ ಮೂಲಕ ಮತ್ತು ಮಧ್ಯ ಭಾಗದಲ್ಲಿರುವ ಸಮಾನ ಹಲಗೆಯಿಂದ ಎಲ್ಲಾ ಮಣಿಗಳೂ ದೂರ ಹೋಗುವಂತೆ ಮಾಡುವುದರ ಮೂಲಕ ಶುಆನ್‌ಪೆನ್‌ ಅನ್ನು ಕೂಡಲೇ ಪ್ರಾರಂಭದ ಸ್ಥಿತಿಗೆ ಪುನರ್‌ ಸಂಯೋಜನೆ ಮಾಡಬಹುದಾಗಿತ್ತು. ಶುಆನ್‌ಪೆನ್‌ಗಳನ್ನು ಎಣಿಕೆಗಳಿಗಸ್ಟೇ ಅಲ್ಲದೇ ಸೂತ್ರಗಳಲ್ಲಿಯೂ ಕೂಡ ಬಳಸಿಕೊಳ್ಳಬಹುದಾಗಿತ್ತು. ಪ್ರಾಥಮಿಕ ಶಾಲೆಗಳಲ್ಲಿ ಬಳಸಲ್ಪಡುವ ಸಾಮಾನ್ಯ ಎಣಿಕೆಯ ಫಲಕಗಳಂತೆ ಅಲ್ಲದೇ ಗುಣಾಕಾರ, ಭಾಗಾಕಾರ, ಸಂಕಲನ, ವ್ಯವಕಲನ, ವರ್ಗಮೂಲ ಮತ್ತು ಮೂರರ ವರ್ಗಮೂಲಗಳ ಕಾರ್ಯಾಚರಣೆಯನ್ನು ಹೆಚ್ಚು ವೇಗವಾಗಿ ಮಾಡಲು ಅತ್ಯಂತ ಪರಿಣಾಮಕಾರಿಯಾದ ಶುಆನ್‌ಪೆನ್‌ ಕೌಶಲವನ್ನು ಅಭಿವೃದ್ಧಿಪಡಿಸಲಾಯಿತು. ಅಲ್ಲಿ ಪ್ರಸ್ಥುತ ಇದನ್ನು ಹೇಗೆ ಉಪಯೋಗಿಸಬೇಕು ಎಂದು ಮಕ್ಕಳಿಗ ಶಿಕ್ಷಣವನ್ನು ನೀಡುತ್ತಿರುವ ಶಾಲೆಗಳಿವೆ. ಸಾಂಗ್‌ ರಾಜಪರಂಪರೆಯ (ಕ್ರಿ.ಪೂ. 960–1297) ಪ್ರಖ್ಯಾತ ಕ್ವಿಂಗ್‌ಮಿಂಗ್‌ ಉತ್ಸವಗಳ ಸಂದರ್ಭದಲ್ಲಿ ನದಿಯ ಉದ್ದಗಲಕ್ಕೂ ಇದ್ದ ಲಾಂಗ್‌ ಸ್ಕ್ರೋಲ್‌ ಜ್ಯಾಂಗ್‌ ಇದು ಜೆಡುಆನ್‌ (ಕ್ರಿ.ಪೂ. 1085–1145) ಅವರಿಂದ ಚಿತ್ರಿಸಲ್ಪಟ್ಟದ್ದು, ಅಪೋತಿಕ್ಯಾರಿಯ ಗಲ್ಲಾಪೆಟ್ಟಿಗೆಯ ಮೇಲೆ, ಖಾತೆ ಪುಸ್ತಕ ಮತ್ತು ವೈಧ್ಯರ ಔಷಧ ಚೀಟಿಗಳ ಬದಿಯಲ್ಲಿ ಶುಆನ್‌ಪೆನ್‌ ಬಿದ್ದಿರುವುದು ಸ್ಪಷ್ಟವಾಗಿ ಗೋಚರವಾಗುತ್ತಿತ್ತು (ಫೆಯಿಬಾವೊ). ಚೈನಾ ಮತ್ತು ರೋಮನ್‌ ಅಬ್ಯಾಕಸ್‌ನ ನಡುವಿನ ಸಾಮೀಪ್ಯದ ಬಗ್ಗೆ ಒಬ್ಬ ವ್ಯಕ್ತಿಯ ಸಲಹೆಯಂತೆ ಒಬ್ಬರು ಇನ್ನೊಬ್ಬರಿಂದ ಪ್ರಭಾವಿತರಾಗಿರಬಹುದು, ಏಕೆಂದರೆ ರೋಮನ್‌ ಸಾಮ್ರಾಜ್ಯ ಮತ್ತು ಚೈನಾದ ನಡುವಿನ ವ್ಯಾಪಾರಕ್ಕೆ ಸಂಬಂಧಿಸಿದ ಕೆಲವು ಪುರಾವೆಗಳಿವೆ. ಆದಾಗ್ಯೂ, ಯಾವುದೇ ನೇರ ಸಂಬಂಧಗಳು ಪ್ರದರ್ಶಿತಗೊಂಡಿಲ್ಲ, ಮತ್ತು ಅಬ್ಯಾಸಿಯ ಸಾಮೀಪ್ಯತೆಯು ಆಕಸ್ಮಿಕಮಾಗಿರಬಹುದು, ಎರಡೂ ಅಂತಿಮವಾಗಿ ಪ್ರತಿ ಕೈಯ್ಯಲ್ಲೂ ಇರುವ ಐದು ಬೆರಳುಗಳ ಮೂಲಕ ಎಣಿಕೆಮಾಡುವ ಮೂಲಕ ಬೆಳಕಿಗೆ ಬಂದವುಗಳು. ರೋಮನ್‌ ಮಾದರಿಯು (ಆಧುನಿಕ ಜಪಾನಿನ ಮಾದರಿಯ ಹಾಗೆ) ದಶಮಾಂಶ ಪದ್ಧತಿಯ ಸ್ಥಳದಲ್ಲಿ 4ರ ಜೊತೆಗೆ ಇನ್ನೂ 1 ಮಣಿಯನ್ನು ಹೊಂದಿತ್ತು, ಉತ್ತಮ ಗುಣಮಟ್ಟದ ಶುಆನ್‌ಪೆನ್‌ 4ರ ಜೊತೆಗೆ ಇನ್ನೂ 1 ಮಣಿಯನ್ನು ಹೊಂದಿದ್ದು ಹೆಕ್ಸಾಡೆಸಿಮಲ್‌ ಸಂಖ್ಯಾವಾಚಕ ಪದ್ಧತಿಯೊಂದಿಗೆ ಎಣಿಕೆಯ ಅವಕಾಶವನ್ನು ಒದಗಿಸಿದೆ. ಚೈನಾ ಮತ್ತು ಜಪಾನಿನ ಮಾದರಿಯಂತೆ ದಾರಗಳ ಮೂಲಕ ಚಲಿಸುವದರ ಬದಲು, ಬಹುಶಹ ಅಂಕಗಣಿತದ ಎಣಿಕೆಗಳನ್ನು ಅತ್ಯಂತ ನಿಧಾನವಾಗುವಂತೆ ಮಾಡುತ್ತ ರೋಮನ್‌ ಮಾದರಿಯ ಮಣಿಗಳು ಚಡಿಗಳ ಮೇಲೆ ಚಲಿಸುತ್ತವೆ, ಇನ್ನೊಂದು ಸಾಧ್ಯವಾದ ಶುಆನ್‌ಪೆನ್‌ನ ಮೂಲವೆಂದರೆ ದಶಮಾಂಶ ಪದ್ಧತಿಯೊಂದಿಗೆ ಕಾರ್ಯನಿರ್ವಹಿಸುವ ಚೈನಾದ ಎಣಿಕೆಯ ಸರಳುಗಳು, ಆದರೆ ಇದು ಸ್ಪೇಸ್‌ ಹೋಲ್ಡರ್‌ ಆಗಿ ಶೂನ್ಯದ ಕಲ್ಪನೆಯ ಕೊರತೆಯನ್ನು ತೋರಿಸುತ್ತದೆ. ಚೈನಾಕ್ಕೆ ಶೂನ್ಯವನ್ನು ಬಹುಶಹವಾಗಿ ಟ್ಯಾಂಗ್‌ ರಾಜವಂಶದ ಸಮಯದಲ್ಲಿ ಪರಿಚಯಿಸಲಾಯಿತು, (ಕ್ರಿ.ಶ 618-907) ಇಂಡಿಯನ್‌ ಓಶನ್‌ ಮೂಲಕ ಪ್ರಯಾಣ ಮಾಡುವಾಗ ಮತ್ತು ಮಧ್ಯ ಪೂರ್ವ ದೇಶಗಳು ಭಾರತದೊಂದಿಗೆ ನೇರವಾದ ಸಂಬಂಧವನ್ನು ಒದಗಿಸಿದ್ದಿರಬಹುದು, ಹಾಗು ಅವುಗಳಿಗೆ ಭಾರತೀಯ ವರ್ತಕರಿಂದ ಮತ್ತು ಗಣಿತಶಾಸ್ತ್ರಜ್ಞರಿಂದ ಶೂನ್ಯ ಮತ್ತು ದಶಮಾಂಶ ಬಿಂದುಗಳ ಪರಿಕಲ್ಪನೆಯನ್ನು ಸಂಪಾದಿಸಲು ಅವಕಾಶ ಮಾಡಿಕೊಡಲಾಗಿತ್ತು.
ಭಾರತದ ಅಬ್ಯಾಕಸ್‌‌
ಅಭಿಧರ್ಮಕೋಶ ದಂತಹ ಮೊದಲನೇ ಶತಮಾನದ ಮೂಲಗಳು ಭಾರತದಲ್ಲಿ ಅಬ್ಯಾಕಸ್‌ನ ಜ್ಞಾನ ಮತ್ತು ಬಳಕೆಯನ್ನು ಕುರಿತು ವಿವರಿಸುತ್ತವೆ. 5ನೇ ಶತಮಾನದ ಆಸುಪಾಸು, ಭಾರತೀಯ ಗುಮಾಸ್ತರುಗಳು ಅಬ್ಯಾಕಸ್‌ನ ಅಂಶಗಳನ್ನು ದಾಖಲಿಸಿಕೊಳ್ಳುವ ಹೊಸ ಮಾರ್ಗಗಳನ್ನು ಈಗಾಗಲೇ ಕಂಡುಕೊಂಡಿದ್ದರು. ಹಿಂದೂ ಪಠ್ಯಗಳು ಅಬ್ಯಾಕಸ್‌ನಲ್ಲಿನ ಖಾಲೀ ಲಂಬಸಾಲುಗಳನ್ನು ಸೂಚಿಸಲು ಶೂನ್ಯ (ಜೀರೋ) ಎಂಬ ಪದವನ್ನು ಬಳಸಿಕೊಂಡಿದ್ದರು..
ಕೋರಿಯಾದ ಅಬ್ಯಾಕಸ್‌‌
ಚೈನಾದ ಅಬ್ಯಾಕಸ್‌ ಚೈನಾದಿಂದ ಕೋರಿಯಾಗೆ ಚಲಿಸಿದ್ದು ಸರಿಸುಮಾರು ಕ್ರಿ.ಶ. 1400 ರಲ್ಲಿ. ಕೋರಿಯಾದ ಜನರು ಇದನ್ನು ಜುಪಾನ್‌ (주판), ಸುಪಾನ್‌ (수판) ಅಥವಾ ಜುಸಾನ್‌ (주산) ಎಂದು ಕರೆಯುತ್ತಾರೆ.
ರಶ್ಯಾದ ಅಬ್ಯಾಕಸ್‌‌
thumb|ರಷಿಯಾದ ಅಬ್ಯಾಕಸ್‌‌ ರಷ್ಯಾದ ಅಬ್ಯಾಕಸ್‌‌, ಸ್ಕೆಟಿ (schety) (счёты) ಸಾಮಾನ್ಯಾವಾಗಿ ಒಂದು ಒಂಟಿ ಒರೆ/ಇಳಿಜಾರಾಗಿರುವ ಡೆಕ್ಕನ್ನು ಹೊಂದಿದೆ. ಪ್ರತಿ ತಂತಿಯ ಮೇಲೆ ಹತ್ತು ಮಣಿಗಳಿರುತ್ತವೆ (ಒಂದು ತಂತಿ ಮಾತ್ರ ಒಂದು ಭಾಗದ-ರಬ್ಲ್‌ ಭಿನ್ನರಾಶಿಗಳಿಗೆ, ನಾಲ್ಕು ಮಣಿಗಳನ್ನು ಹೊಂದಿದೆ, ಈ ತಂತಿ ಸಾಮಾನ್ಯವಾಗಿ ಬಳಕೆದಾರನ ಬಳಿಯಿರುತ್ತದೆ). ಹಳೆ ಮಾದರಿಗಳು ಒಂದುಭಾಗ-ಕೊಪೆಕ್ಸ್‌(quarter-kopeks)ಗೆ 4- ಮಣಿ ತಂತಿ ಹೊಂದಿವೆ. ಅವುಗಳನ್ನು 1916ರವರೆಗೆ ಛಾಪಿಸಲಾಗುತ್ತಿತ್ತು.) ರಷ್ಯಾದ ಅಬ್ಯಾಕಸ್‌‌ ಯಾವಾಗಲೂ ತಂತಿಗಳನ್ನು ಬಲದಿಂದ ಎಡಕ್ಕೆ ಒಂದು ಪುಸ್ತಕದ ಕ್ರಮ/ನಮೂನೆಯಲ್ಲಿ ಲಂಬವಾಗಿ ಬಳಸಲಾಗುತ್ತಿತ್ತು. ಎರಡೂ ಬದಿಯ ಅಂಚಿನಲ್ಲಿ ಮಣಿಗಳನ್ನು ಹಿಡಿದಿರುವಂತೆ ಮಾಡುವ ಸಲುವಾಗಿ ದಾರಗಳು ಸಾಮಾನ್ಯವಾಗಿ ಮಧ್ಯಕ್ಕೆ ಮೇಲ್ಮುಖವಾಗಿ ಕಮಾನಿನಂತೆ ಬಾಗಿರುತ್ತವೆ. ಎಲ್ಲಾ ಮಣಿಗಳನ್ನು ಬಲಕ್ಕೆ ಚಲಿಸಿದಾಗ ಇದು ಮುಕ್ತ/ಸಂಪೂರ್ಣವಾಗುತ್ತದೆ. ಬದಲಿಸುವ ಸಮಯದಲ್ಲಿ, ಮಣಿಗಳು ಎಡಕ್ಕೆ ಚಲಿಸುತ್ತವೆ. ಸುಲಭ ನೋಟಕ್ಕೆ, ಪ್ರತಿ ತಂತಿಯ ಮಧ್ಯದ 2 ಮಣಿಗಳು (5ನೆ ಮತ್ತು 6ನೆ ಮಣಿ) ಸಾಮಾನ್ಯವಾಗಿ ಇತರೆ ಎಂಟು ಮಣಿಗಳಿಂದ ಒಂದು ವಿಭಿನ್ನ ವರ್ಣದಲ್ಲಿರುತ್ತದೆ. ಹಾಗೆ, ಸಾವಿರಗಳ ತಂತಿಯ ಎಡ ಮಣಿ (ಮತ್ತು ಮಿಲಿಯನ್ ತಂತಿ,ಆಸ್ತಿತ್ವದಲ್ಲಿದ್ದರೇ) ಬೇರೆ ಬಣ್ಣವನ್ನು ಹೊಂದಿರ ಬಹುದು. ಒಂದು ಸರಳ, ಅಗ್ಗವಾದ, ಭರವಸೆ ಇಡಬಹುದಾದ/ಖಾತರಿಯಾದ, ರಷ್ಯಾದ ಅಬ್ಯಾಕಸ್ ಹಿಂದಿನ ಸೋವಿಯತ್ ಒಕ್ಕೂಟದ ಉದ್ದಕ್ಕೂ ಎಲ್ಲಾ ಅಂಗಡಿಗಳಲ್ಲಿ ಮತ್ತು ಮಾರುಕಟ್ಟೆಗಳಲ್ಲಿ ಬಳಕೆಯಲ್ಲಿತ್ತು, ಮತ್ತು ಅದರ ಬಳಕೆಯನ್ನು 1990ರ ವರಗೆ ಹೆಚ್ಚಿನ ಶಾಲೆಗಳಲ್ಲಿ ಕಲಿಸಲಾಗುತ್ತಿತ್ತು.  1874ರ ಯಾಂತಿಕ ಕೋಷ್ಟಕ (ಮೆಕ್ಯಾನಿಕಲ್ ಕ್ಯಾಲ್ಕುಲೇಟರ್), ಒಧೊನೆರ್ ಅರ್ಥ್ಮೊಮಿಟರ್‌ನ ಆವಿಷ್ಕರಣೆ, ರಷ್ಯಾದಲ್ಲಿ ಅಬ್ಯಾಕಸ್‌ಗಳ ಜಾಗವನ್ನು ಪಡೆಯಲಿಲ್ಲ, ಮತ್ತು ಅದೇರೀತಿ  ಫೆಲಿಕ್ಸ್ ಅರ್ಥ್ಮೊಮೀಟರ್‌ನ ಸಮೂಹ ಉತ್ಪಾದನೆ ಸೋವಿಯತ್‌ ಒಕ್ಕೂಟದಲ್ಲಿ ಅಬ್ಯಾಕಸ್‌ ಬಳಕೆಯನ್ನು ಕಡಿಮೆಗೊಳಿಸಲಿಲ್ಲ. 1974ರಲ್ಲಿ ಸೋವಿಯತ್ ಒಕ್ಕೂಟದಲ್ಲಿಮೈಕ್ರೋ ಕ್ಯಾಲ್ಕುಲೇಟರ್‌ಗಳ ಸಮೂಹ ಉತ್ಪಾದನೆ ಆರಂಭವಾದ ನಂತರವಷ್ಟೇ ರಷ್ಯಾದ ಅಬ್ಯಾಕಸ್‌‌ ಜನಪ್ರಿಯ‌ತೆಯನ್ನು ಕಳೆದು ಕೊಳ್ಳಲು ಶುರುವಾಯಿತು ‌. ಇಂದು ಇದನ್ನು ಒಂದು ಪುರಾತನವಾದದ್ದು ಎಂದು ಪರಿಗಣಿಸಲಾಗುತ್ತದೆ ಮತ್ತು ಮೈಕ್ರೋಕ್ಯಾಲ್ಕುಲೇಟರ್‌ ಆ ಸ್ಥಳವನ್ನು ಪಡೆದಿದೆ. 1990ರ ತರುವಾಯ ಕ್ಯಾಲ್ಕುಲೇಟರ್‌ಗಳ ಬಳಕೆಯನ್ನು ಕಲಿಸಲಾಗುತ್ತಿದೆ. ರಷ್ಯಾದ ಅಬ್ಯಾಕಸ್‌‌ ಅನ್ನು ಸರಿಸುಮಾರು 1820ರ ಹೊತ್ತಿಗೆ ಫ್ರಾನ್ಸ್‌ಗೆ ಗಣಿತಙ್ಞ ಜೇನ್-ವಿಕ್ಟರ್ ಪೊನ್ಸೆಲೆಟ್‌/0}ನಿಂದ ತರಲ್ಪಟ್ಟಿತು, ಇತ [[ನೆಪೋಲಿಯನ್‌ನ ಸೈನ್ಯದಲ್ಲಿ ಸೇವೆ ಸಲ್ಲಿಸುತ್ತಿದ್ದ ಮತ್ತು ರಷ್ಯಾದಲ್ಲಿ ಯುದ್ಧ ಕೈದಿಯಾಗಿದ್ದನು. ]] ಪಾಶ್ಚಿಮಾತ್ಯ ಯುರೋಪಿನಲ್ಲಿ 16ನೆ ಶತಮಾನದಲ್ಲಿ ದಶಮಾಂಶದ ಅಂಕನಪದ್ಧತಿ ಮತ್ತು ಅಂಕಗಣಿತ ಪದ್ದತಿಗಳ ಉದಯದೊಂದಿಗೆ ಅಬ್ಯಾಕಸ್‌ ಉಪಯೋಗದಿಂದ ಹೊರಗೆ ಉಳಿಯಿತು. ಪೊನ್ಸೆಲೆಟ್‌ನ ಪ್ರೆಂಚ್ ಸಮಕಾಲೀನರಿಗೆ, ಇದು ಏನೋ ಒಂದು ಹೊಸದಾಗಿತ್ತು. ಪೊನ್ಸೆಲೆಟ್‌ ಇದನ್ನು ಯಾವುದೇ ಆನ್ವಯಿಕ ಉದ್ದೇಶಕ್ಕೆ ಬಳಸಲಿಲ್ಲ, ಆದರೆ ಕಲಿಕೆ ಮತ್ತು ಪ್ರಮಾಣೀಕರಣ ನೆರವಿಗೆ ಉಪಯೋಗಿಸಿದನು.
ಸ್ಕೂಲ್‌ ಅಬ್ಯಾಕಸ್‌‌
left|150px|thumb|ಡ್ಯಾನಿಶ್‌ ಪ್ರಾಥಮಿಕ ಶಾಲೆಯಲ್ಲಿ ಸ್ಕೂಲ್‌ ಅಬ್ಯಾಕಸ್‌‌ ಬಳಸಲ್ಪಟ್ಟಿತ್ತು. 20ನೇ ಶತಮಾನದ ಆರಂಭದಲ್ಲಿ. ಜಗತ್ತಿನಾಧ್ಯಂತ, ಶಾಲಾಪೂರ್ವದ ಮತ್ತು ಪ್ರಾಥಮಿಕ ಶಾಲೆಗಳಲ್ಲಿ ಸಂಖ್ಯಾವಾಚಕ ಪದ್ಧತಿ ಮತ್ತು ಅಂಕಗಣಿತವನ್ನು ಬೋಧಿಸಲು ಅನುಕೂಲವಾಗುವಂತೆ ಅಬ್ಯಾಸಿಯನ್ನು ಬಳಸಿಕೊಳ್ಳಲಾಯಿತು. ಪಶ್ಚಿಮ ರಾಷ್ಟ್ರಗಳಲ್ಲಿ ನೇರವಾದ ದಾರಗಳನ್ನು ಮತ್ತು ಲಂಬವಾದ ಚೌಕಟ್ಟುಗಳನ್ನು ಹೊಂದಿದ್ದ ಆದರೆ ರಷಿಯಾದ ಅಬ್ಯಾಕಸ್‌ಗೆ ಸಮಾನವಾಗಿದ್ದ ಒಂದು ಮಣಿ ಚೌಕಟ್ಟಿ ನ ಬಳಕೆ ಸಾಮಾನ್ಯವಾಗಿತ್ತು (ಚಿತ್ರವನ್ನು ನೋಡಿ). ಇದು ಇಂದಿಗೂ ಪ್ಲಾಸ್ಟಿಕ್‌ ಅಥವಾ ಮರದ ತುಂಡಿನಿಂದ ಮಾಡಿದ ಆಟದ ಸಾಮಾನಿನ ರೀತಿಯಲ್ಲಿ ಕಂಡುಬರುತ್ತಿದೆ. ಇಲ್ಲಿ ತೋರಿಸಲಾದ ಅಬ್ಯಾಕಸ್‌ನ ಆಟದ ಸಾಮಾನುಗಳನ್ನು ಯಾವಾಗಲೂ ಸ್ಥಳ ಮೌಲ್ಯವಿಲ್ಲದ ಸಂಖ್ಯೆಗಳನ್ನು ಪ್ರತಿನಿಧಿಸಲು ಬಳಸಿಕೊಳ್ಳಲಾಗುತ್ತಿತ್ತು. ಪ್ರತೀ ಮಣಿ ಮತ್ತು ಪ್ರತೀ ದಾರ ಸಮಾನವಾದ ಮೌಲ್ಯವನ್ನು ಹೊಂದಿದ್ದವು ಮತ್ತು 100ರ ವರೆಗಿನ ಸಂಖ್ಯೆಯನ್ನೂ ಪ್ರತಿನಿಧಿಸುವ ರೀತಿಯಲ್ಲಿ ಇವುಗಳನ್ನು ಬಳಸಿಕೊಳ್ಳಲಾಗುತ್ತಿತು.
ದೃಷ್ಟಿಹೀನರ ಬಳಕೆಗಾಗಿ
ಅಳವಡಿಸಿಕೊಂಡ ಒಂದು ಅಬ್ಯಾಕಸ್‌ ಅನ್ನು ಟಿಮ್‌ ಕ್ರ್ಯಾಮರ್ ಕಂಡುಹಿಡಿದನು. ಕ್ರ್ಯಾಮರ್ ಅಬ್ಯಾಕಸ್‌ ಎಂದು ಕರೆಯಲಾಗುವ ಇದನ್ನು ಸಾಮಾನ್ಯವಾಗಿ ದೃಷ್ಟಿ ಹೀನರು ಬಳಸುತ್ತಾರೆ. ಮಣಿಗಳ ಹಿಂದೆ ಮೆದುವಾದ ಬಟ್ಟೆಯ ಅಥವಾ ರಬ್ಬರಿನ ತುಣುಕನ್ನು ಸೇರಿಸಿರುತ್ತಾರೆ ಹಾಗಾಗಿ ಅವುಗಳು ಉದ್ದೇಶ ಪೂರ್ವಕವಲ್ಲದೇ ಚಲಿಸುವುದಿಲ್ಲ. ಇದು ಮಣಿಗಳನ್ನು ಬಳಕೆದಾರನು ಬಳಸುವಾಗ ಅಥವಾ ಅವುಗಳನ್ನು ಸೇರ್ಪಡಿಸುವಾಗ ಸರಿಯಾದ ಸ್ಥಳದಲ್ಲಿರಿಸುತ್ತದೆ. ಅವರು ಅಬ್ಯಾಕಸ್‌ ಅನ್ನು ಗಣಿತಶಾಸ್ತ್ರದ ಕಾರ್ಯವಿಧಾನಗಳಾದ ಗುಣಾಕಾರ, ಭಾಗಾಕಾರ, ಸಂಕಲನ, ವ್ಯವಕಲನ, ವರ್ಗ ಮೂಲ, ಮತ್ತು ಮೂರರ ವರ್ಗಮೂಲವನ್ನು ಕಂಡು ಹಿಡಿಯಲು ಬಳಸುತ್ತಿದ್ದರು. ಆದಾಗ್ಯೂ, ದೃಷ್ಠಿಹೀನ ವಿಧ್ಯಾರ್ಥಿಗಳು ಕ್ಯಾಲ್ಕ್ಯುಲೆಟರ್‌ಗಳ ಜೊತೆಯ ಸಂಭಾಷಣೆಯ ಪ್ರಯೋಜನವನ್ನು ಪಡೆದುಕೊಂಡರು, ಇಂದಿಗೂ ದೃಷ್ಟಿಹೀನರಿಗಾಗಿರುವ ರಾಜ್ಯ ಶಾಲೆಗಳಲ್ಲಿ ಮತ್ತು ಸಾರ್ವಜನಿಕ ಶಾಲೆಗಳೆರಡರಲ್ಲಿಯೂ ಪ್ರಾಥಮಿಕ ಶ್ರೇಣಿಯಲ್ಲಿ ಈ ವಿಧ್ಯಾರ್ಥಿಗಳಿಗೆ ಪದೇ ಪದೇ ಅಬ್ಯಾಕಸ್‌ ಅನ್ನು ಕಲಿಸಲಾಗುತ್ತದೆ. ನುಡಿಯುವ ಕ್ಯಾಲ್ಕ್ಯುಲೆಟರ್‌ಗಳನ್ನು ಬದಲಾಯಿಸಬಹುದಾದ ಅಬ್ಯಾಕಸ್‌ ಗಣಿತಶಾಸ್ತ್ರದ ನೈಪುಣ್ಯತೆಯನ್ನು ತಿಳಿಸಿಕೊಡುತ್ತದೆ ಮತ್ತು ಇದು ದೃಷ್ಠಿಹೀನ ವಿದ್ಯಾರ್ಥಿಗಳಿಗೆ ಅತ್ಯಂತ ಪ್ರಮುಖವಾದ ಕಲಿತುಕೊಳ್ಳುವ ಒಂದು ವಿಧಾನವಾಗಿದೆ. ಬ್ರೈಲ್‌-ಲಿಪಿ ಮತ್ತು ನಿಮೆತ್ ಸಂಕೇತಾಕ್ಷರವನ್ನು (ಗಣಿತಶಾಸ್ತ್ರಕ್ಕಾಗಿಯೇ ಇರುವ ಒಂದು ರೀತಿಯ ಬ್ರೈಲ್‌-ಲಿಪಿ) ಬಳಸಿಕೊಂಡು ದೃಷ್ಠಿಹೀನ ವಿಧ್ಯಾರ್ಥಿಗಳೂ ಕೂಡ ಗಣಿತಶಾಸ್ತ್ರದ ಕಾರ್ಯನಿಯೋಜನೆಯನ್ನು ಪೂರ್ಣಗೊಳಿಸುತ್ತಾರೆ ಆದರೆ ದೊಡ್ಡ ಪ್ರಮಾಣದ ಗುಣಾಕಾರ ಮತ್ತು ದೀರ್ಘ ಭಾಗಾಕಾರದ ಸಮಸ್ಯೆಗಳು ಮಾಡುವುದು ತುಂಬಾ ದೀರ್ಘ ಮತ್ತು ಕಸ್ಟ. ಪೆನ್ಸಿಲ್‌ ಮತ್ತು ಪೇಪರ್‌ ಬಳಕೆಯ ಮೂಲಕ ಅಬ್ಯಾಕಸ್‌ ದೃಷ್ಠಿಹೀನ ಮತ್ತು ಮಾನಸಿಕ ಅಸ್ವಸ್ಥ ವಿಧ್ಯಾರ್ಥಿಗಳಿಗೆ ಗಣಿತಶಾಸ್ತ್ರದ ಸಮಸ್ಯೆಗಳನ್ನು ಗಣನೆ ಮಾಡುವ ಒಂದು ಸಾಧನವನ್ನು ಒದಗಿಸುತ್ತದೆ, ಅಲ್ಲದೆ ಅವರ ಅವಲೋಕನದ ಸಾಮರ್ಥ್ಯಕ್ಕೆ ಅಗತ್ಯವಾಗಿ ಬೇಕಾದ ವೇಗವನ್ನು ಮತ್ತು ಗಣಿತದ ಜ್ಞಾನವನ್ನು ಸಮನಾಗಿಸುತ್ತದೆ. ಹಲವಾರು ದೃಷ್ಠಿಹೀನ ಜನರು ಈ ಸಂಖ್ಯಾ ಯಂತ್ರವನ್ನು ತಮ್ಮ ಜೀವಮಾನದಲ್ಲಿನ ಅತ್ಯಂತ ಉಪಯೋಗಕಾರಿ ಸಾಧನವೆಂಬುದನ್ನು ಕಂಡುಕೊಂಡರು.
ದ್ವಿಮಾನ ಪದ್ಧತಿಯ ಅಬ್ಯಾಕಸ್‌‌
left|150px|thumb|ಡಾ. ರಾಬರ್ಟ್ ಸಿ. ಗುಡ್‌ (ಜೂನಿಯರ್‌)ಅವರಿಂದ ಒಂದು ಬೈನರಿ ಅಬ್ಯಾಕಸ್‌ ರಚಿಸಲ್ಪಟ್ಟಿತು. ಒಂದು ಅಬ್ಯಾಕಸ್‌, ಹೇಗೆ ಕಂಪ್ಯೂಟರ್‌ಗಳು ಸಂಖ್ಯೆಗಳನ್ನು ಕುಶಲತೆಯಿಂದ ಬಳಸಿಕೊಳ್ಳುತ್ತವೆ ಎಂಬುದನ್ನು ವಿವರಿಸುತ್ತದೆ. ಅಬ್ಯಾಕಸ್‌, ಕಂಪ್ಯೂಟರುಗಳಲ್ಲಿ ಅಥವಾ ASCII ನೊಂದಿಗೆ ಹೇಗೆ ಸಂಖ್ಯೆಗಳನ್ನು, ಅಕ್ಷರಗಳನ್ನು ಮತ್ತು ಚಿನ್ಹೆಗಳನ್ನು ದ್ವಿಮಾನ ಪದ್ಧತಿಯಲ್ಲಿ ಸಂಗ್ರಹಿಸಬಹುದು ಎನ್ನುವುದನ್ನು ತೋರಿಸುತ್ತದೆ. ಈ ಉಪಕರಣವು ಸಮಾನಾಂತರ ದಾರಗಳಲ್ಲಿ ಮೂರು ಪ್ರತ್ಯೇಕ ಲಂಬ ರೇಖೆಯಲ್ಲಿ ಸಜ್ಜುಗೊಳಿಸಲಾದ ಮಣಿಗಳ ಒಂದು ಸರಣಿಯನ್ನು ಒಳಗೊಂಡಿರುತ್ತದೆ. ಈ ಮಣಿಗಳು, ಕಂಪ್ಯೂಟರಿನಲ್ಲಿರುವ ಆನ್‌ ಅಥವಾ ಆಫ್‌ ಸ್ಥಿತಿಯಲ್ಲಿರುವ ಒಂದು ಒತ್ತುಗೊಂಡಿಯನ್ನು ಪ್ರತಿನಿಧಿಸುತ್ತದೆ. 1985ರಲ್ಲಿ, ವೈಡನರ್‌ ಯುನಿವರ್ಸಿಟಿ ಆಫ್‌ ಇಂಜಿನಿಯರಿಂಗ್‌ನ ಡಾ. ರಾಬರ್ಟ್‌ ಸಿ. ಗೂಡ್‌ ಜ್ಯೂನಿಯರ್‌ ಅವರು ದ್ವಿಮಾನ ಪದ್ಧತಿಯ ಅಬ್ಯಾಕಸ್‌ನ ಮೇಲೆ ಒಂದು ಲೇಖನವನ್ನು ಪ್ರಕಟಿಸಿದ್ದರು paper''.
ಮೈಸೂರು ವಿ. ಸುಬ್ರಹ್ಮಣ್ಯ
thumb|right|300px|'ಪ್ರೊ.ಮೈಸೂರು ವಿ. ಸುಬ್ರಹ್ಮಣ್ಯ' 'ಪ್ರೊ. ಮೈಸೂರು ವಿ. ಸುಬ್ರಹ್ಮಣ್ಯ' ಎಂದು ಶಾಸ್ತ್ರೀಯ ಸಂಗೀತ ಕ್ಷೇತ್ರದಲ್ಲಿ ಮನೆಮಾತಾಗಿರುವ ಸುಬ್ರಹ್ಮಣ್ಯರವರು, ಮೈಸೂರ್ ಆಸ್ಥಾನವಿದ್ವಾನ್ ಹಾಗೂ ಸಂಗೀತಮನೆತನಕ್ಕೆ  ಸೇರಿದವರು. ರಾಷ್ಟ್ರದ ಮಹಾನ್  ವೀಣಾವಾದಕ, 'ವೀಣೆ ಶೇಷಣ್ಣ,ನವರು ಇವರ ಮುತ್ತಾತ, ಹಾಗೂ  'ಸ್ವರಮೂರ್ತಿ ವಿ.ಎನ್.ರಾವ್' ಇವರ ಪಿತಾಶ್ರೀಯವರು. ಹಾಡುಗಾರಿಕೆ ಹಾಗೂ ವೀಣಾವಾದ್ಯವನ್ನು ನುಡಿಸುವುದರಲ್ಲಿ ಅತ್ಯಂತ ಪ್ರೌಢಿಮೆಯನ್ನು ಹೊಂದಿದ್ದರೂ, ಅವರ ಹೃದಯಕ್ಕೆ ಹತ್ತಿರವಾದದ್ದು ಸಂಗೀತದ ಬಗ್ಗೆ ಆಳವಾದ ಅಧ್ಯಯನ, ಮತ್ತು ವಿಮರ್ಶೆಯ ವಲಯ. ಈ ಕಕ್ಷದಲ್ಲಿ ಅದ್ಭುತ ನೈಪುಣ್ಯತೆಯನ್ನು ಹೊಂದಿದ್ದಾರೆ. ಸ್ನಾತಕೋತ್ತರ ಪದವಿಯನ್ನೂ ಗಳಿಸಿದ್ದಾರೆ. ಪುಸ್ತಕ ಪ್ರಕಟಣೆ, ಮತ್ತು ಸಂಗೀತ ಕಮ್ಮಟಗಳನ್ನು ದೇಶದಾದ್ಯಂತ ಆಯೋಜಿಸಿ ಅವನ್ನು ಸಮರ್ಥವಾಗಿ ನಡೆಸಿಕೊಂಡು ಬರುತ್ತಿದ್ದಾರೆ. ಅದರಲ್ಲಿ ಅವರಿಗೆ ಹೆಚ್ಚಿನ ತೃಪ್ತಿ ಸಿಕ್ಕಿದೆ. ಸುಬ್ಯಹ್ಮಣ್ಯರವರು, ಉತ್ತಮ ಕಲಾವಿದರು, ಸಮರ್ಥಗುರುಗಳು, ಅತ್ಯುತ್ತಮ ಸಂಘಟಕರು, ಹಾಗೂ ಒಬ್ಬ ನಿಷ್ಣಾತ  ಸಂಗೀತ ವಿಮರ್ಶಕರು. ಬೆಂಗಳೂರು ನಗರದ ಯಾವುದೇ ಸಂಗೀತ ಸಮಾರಂಭದ ಕಾರ್ಯಕ್ರಮಗಳ ಬಗ್ಗೆ ಸಮೀಕ್ಷೆಯನ್ನು ನಗರದ ಹೆಸರಾಂತ ಪತ್ರಿಕೆಗಳಾದ 'ಡೆಕ್ಕನ್ ಹೆರಾಲ್ಡ್ ' ಮತ್ತು ಪ್ರಜಾವಾಣಿ ಪತ್ರಿಕೆಗಳಲ್ಲಿ ಬರೆಯುತ್ತಾ ಬಂದಿದ್ದಾರೆ. 'ಕರ್ನಾಟಕ ಗಾನಕಲಾ ಪರಿಷತ್' ನಲ್ಲಿ ಇವರ ಕಾರ್ಯಚಟುವಟಿಕೆಗಳು ಅತಿ ಹೆಚ್ಚು. ಅವರಲ್ಲಿದ್ದ ಕೌಶಲ್ಯವನ್ನು ಹೊರತರುವಲ್ಲಿ ಕರ್ನಾಟಕ ಗಾನ ಪರಿಷದ್ ಬಹಳ ಸಹಕಾರಿಯಾಯಿತು. ಸುಬ್ರಹ್ಮಣ್ಯರವರು ಈ ಸಂಸ್ಥೆಗೆ ಬಹಳ ಉಪಕೃತರಾಗಿದ್ದಾರೆ. 'ಸಂಗೀತ ಮತ್ತು ನೃತ್ಯ ಕಲೆಗಳನ್ನು ಬೆಳೆಸಲು ಅನೇಕ ಸಂಘ ಸಂಸ್ಥೆಗಳ ಜೊತೆ ಸೇರಿ ಕೆಲಸಮಾಡುತ್ತಿದ್ದಾರೆ. ತಂದೆಯವರ ಹೆಸರಿನಲ್ಲಿ ಒಂದು ಸಂಸ್ಥೆಯನ್ನು ಸ್ಥಾಪಿಸಿ, ಪ್ರತಿವರ್ಷವೂ ರಾಷ್ಟ್ರಮಟ್ಟದಲ್ಲಿ ಒಬ್ಬ ಹಿರಿಯ ಗಾಯಕನಿಗೆಪ್ರಶಸ್ತಿ'ಯನ್ನೂ ಮತ್ತು ಹಿರಿಯ ಪಕ್ಕವಾದ್ಯ ಕಾರನಿಗೆ 'ವೀಣೆ ಶೇಷಣ್ಣ ಪ್ರಶಸ್ತಿ'ಯನ್ನೂ ಪ್ರದಾನಮಾಡುತ್ತಾ ಬಂದಿದ್ದಾರೆ. thumb|right|300px|'ತುಮಕೂರು ವಿಶ್ವವಿದ್ಯಾನಿಲಯದಿಂದ ಗೌರವಾರ್ಥ ಪ್ರೊಫೆಸರ್ ಪದವಿ ಪ್ರದಾನ ಸಮಾರಂಭದಲ್ಲಿ'
೨೦೦೬ ರ ಸಂಗೀತ ಗೋಷ್ಠಿ ಕಾರ್ಯಕ್ರಮ
'ಬೆಂಗಳೂರು ಗಾಯನ ಸಮಾಜದ ೩೮ ನೆಯ ಸಂಗೀತ ಗೋಷ್ಟಿ'ಗೆ ಅಧ್ಯಕ್ಷರಾಗಿ ಸರ್ವಾನುಮತದಿಂದ ಆಯ್ಕೆಯಾದ ಹೆಗ್ಗಳಿಕೆ ಪ್ರೊ.ಸುಬ್ರಹ್ಮಣ್ಯರವರದು. 'ಕರ್ನಾಟಕ ವಾಗ್ಗೆಯ ವೈಭವ,' ಎನ್ನುವ ಸುಂದರ ಹಾಗೂ ಅರ್ಥಪೂರ್ಣ ತಥ್ಯವನ್ನು ಹೊಂದಿದ ಸಂಗೀತ ಗೋಷ್ಠಿ ಸಮಾರಂಭ ಸನ್ ೨೦೦೬ ಆಗಸ್ಟ್, ೧೪ ರ, ಸೋಮವಾರ ಬೆಳಿಗ್ಯೆ ಆರಂಭವಾಗಿ, ಸನ್. ೨೦೦೬ ರ, ೧೯ ರ ಶನಿವಾರ, ಮುಕ್ತಾಯವಾಯಿತು. ಆಗ ಅವರು ಎಲ್ಲ ಕಕ್ಷಗಳಲ್ಲೂ ತಪ್ಪದೆ ಉಪಸ್ಥಿತರಿದ್ದು, ವಿಶೇಷಜ್ಞರಾಗಿ ಸಂಗೀತಾಭ್ಯರ್ಥಿಗಳ ಗಾಯನದ  ಗುಣಮಟ್ಟವನ್ನು ಅವಲೋಕಿಸಿ, ಕೆಲವು ತೃಟಿಗಳನ್ನು ಹೇಗೆ ಉತ್ತಮಪಡಿಸಬಹುದೆಂಬ ವಿಷಯಗಳ ಬಗ್ಗೆ, ಅವಲೋಕಿಸಿ, ತಿದ್ದಿ, ಸಭೆಯನ್ನು ಅಚ್ಚುಕಟ್ಟಾಗಿ ನಡೆಸಿಕೊಟ್ಟರು.
ಛಾಯಾ ಚಿತ್ರಗಳ ಸಂಗ್ರಹ
ಹೆಸರಾಂತ ಸಂಗೀತಕಲಾವಿದರ ಛಾಯಾ ಚಿತ್ರಗಳನ್ನು ಸಂಗ್ರಹಿಸುವ ಗೀಳನ್ನು ಹೊಂದಿದ ಸುಬ್ರಹ್ಮಣ್ಯರು ದೇಶದಾದ್ಯಂತ ಹಲವಾರು ಸ್ಥಳಗಳಲ್ಲಿ ಪ್ರದರ್ಶಗಳನ್ನೂ ಏರ್ಪಡಿಸುತ್ತಾ ಬಂದಿರುವುದು ಇವರ ವಿಶೇಷತೆಗಳಲ್ಲೊಂದು. ಸನ್. ೨೦೦೧ ರಲ್ಲಿ ವಿದುಷಿ ಡಾ. ಸುಕನ್ಯಾ ಪ್ರಭಾಕರ್ ಜೊತೆ ಮೈಸೂರ್ ಅಸೋಸಿಯೇಷನ್, ಮುಂಬಯಿ ನಲ್ಲಿ ನಡೆಸಿಕೊಟ್ಟ 'ಹರಿದಾಸ ನಾದಂಜಲಿ ಕಾರ್ಯಕ್ರಮ' ಬಹಳ ಜನರಿಗೆ ಪ್ರಿಯವಾಯಿತು. 'ದೂರದರ್ಶನ,' 'ಆಕಾಶವಾಣಿ', ಮೊದಲಾದ ಸಂಸ್ಥೆಗಳಿಗೆ ಕಾರ್ಯಕ್ರಮಗಳನ್ನು ರಚಿಸಿ ಕೊಟ್ಟು ಸಹಕರಿಸಿದ್ದಾರೆ. ಮತ್ತು ನಿರ್ದೇಶಿಸಿದ್ದಾರೆ ಸಹಿತ. ಶಾಸ್ತ್ರೀಯ ಸಂಗೀತ ಮತ್ತು ನೃತ್ಯದಬಗ್ಗೆ ಆಳವಾಗಿ ಅಭ್ಯಾಸಮಾಡಿ ವಿಶೇಷ ಜ್ಞಾನವನ್ನು ಸಂಪಾದಿಸಿದ್ದಾರೆ. ಆಕಾಶವಾಣಿ, ದೂರದರ್ಶನ ಆಡಿಶನ್ ಸಮಿತಿ, ಮತ್ತು ಹಲವಾರು ತಜ್ಞರ ಸಮಿತಿಗಳು, ಪ್ರಶಸ್ತಿ ಪುರಸ್ಕಾರ ಸಮಿತಿಗಳು, 'ಮೈಸೂರ್ ಅರಮನೆಯ ಟ್ರಸ್ಟ್,', ಇತ್ಯಾದಿಗಳ ಜೊತೆ ಸಂಪರ್ಕವಿಟ್ಟುಕೊಂಡಿದ್ದಾರೆ.
ಸಂಗೀತ ಮತ್ತು ಶೃಂಗಾರ
'ಕರ್ನಾಟಕ ಗಾನ ಕಲಾ ಪರಿಷದ್, ಬೆಂಗಳೂರು, ಮತ್ತು ಮೈಸೂರ್ ಅಸೋಸಿಯೇಷನ್, ಮುಂಬಯಿ ಜೊತೆಗೂಡಿ ನಡೆಸಿಕೊಟ್ಟ 'ಯುವ ಸಮ್ಮೇಳನ', ಮತ್ತು ಮೈಸೂರ್ ಅಸೋಸಿಯೇಷನ್ ಏರ್ಪಡಿಸಿದ'ಸಂಗೀತ ಮತ್ತು ಶೃಂಗಾರ'ವೆಂಬ ಸಂಗೀತ ಸಮ್ಮೇಳನ ಬಹಳ ಮಂದಿ ಸಂಗೀತಾಸಕ್ತರಿಗೆ ಮತ್ತು ಸಂಗೀತ-ನೃತ್ಯಪಟುಗಳಿಗೆ ಬಹಳ ಉಪಯೋಗಕಾರಿಯಾಯಿತು.
ಉಲ್ಲೇಖಗಳು
<References />
ಬಾಹ್ಯ ಸಂಪರ್ಕಗಳು
ವರ್ಗ:ಕರ್ನಾಟಕ ಸಂಗೀತಕಾರರು ವರ್ಗ:ಶಾಸ್ತ್ರೀಯ ಸಂಗೀತ ಮತ್ತು ನೃತ್ಯ ಕಲಾ ಸಮೀಕ್ಷಕರು
ಭಾರತದ ರಾಷ್ಟ್ರೀಯ ಉದ್ಯಾನಗಳು
ಭಾರತದ ರಾಷ್ಟ್ರೀಯ ಉದ್ಯಾನಗಳ ಹಾಗು ರಾಷ್ಟ್ರಮಟ್ಟದ ವನ್ಯಜೀವಿ ಧಾಮಗಳ ಪಟ್ಟಿ ಇಂತಿದೆ.
ಸೂ: ಪೆಂಚ್ ರಾಷ್ಟ್ರೀಯ ಉದ್ಯಾನವು ಮಹಾರಾಷ್ಟ್ರ ಮತ್ತು ಮಧ್ಯಪ್ರದೇಶಗಳಲ್ಲಿ ಹರಡಿದ್ದು ತಮ್ಮ ತಮ್ಮ ಭಾಗದ ಉಸ್ತುವಾರಿಯನ್ನು ಎರಡೂ ರಾಜ್ಯಗಳು ಬೇರೆಬೇರೆಯಾಗಿ ನೋಡಿಕೊಳ್ಳುತ್ತವೆ. ಸಂಜಯ್ ರಾಷ್ಟ್ರೀಯ ಉದ್ಯಾನವು ಛತ್ತೀಸ್ ಗಢ ಮತ್ತು ಮಧ್ಯಪ್ರದೇಶಗಳಲ್ಲಿ ಹರಡಿದ್ದು ತಮ್ಮ ತಮ್ಮ ಭಾಗದ ಉಸ್ತುವಾರಿಯನ್ನು ಎರಡೂ ರಾಜ್ಯಗಳು ಬೇರೆಬೇರೆಯಾಗಿ ನೋಡಿಕೊಳ್ಳುತ್ತವೆ.
ನೋಡಿ
* ವರ್ಗ:ಪ್ರಾಣಿಗಳು
ಬೈಸಾಲಿ ಮೊಹಂತಿ
ಬೈಸಾಲಿ ಮೊಹಂತಿ (ಜನನ: ೫ ಆಗಸ್ಟ್ ೧೯೯೪) ಇವರು ಭಾರತೀಯ ಶಾಸ್ತ್ರೀಯ ನರ್ತಕಿ ಮತ್ತು ನೃತ್ಯ ಸಂಯೋಜಕಿ, ಲೇಖಕಿ, ಅಂಕಣಕಾರರು ಮತ್ತು ವಿದೇಶಿ ಮತ್ತು ಸಾರ್ವಜನಿಕ ನೀತಿಯ ವಿಶ್ಲೇಷಕರು. ಅಮೆರಿಕದ ವ್ಯಾಪಾರ ನಿಯತಕಾಲಿಕೆ ಫೋರ್ಬ್ಸ್, ದಿ ಹಫಿಂಗ್ಟನ್ ಪೋಸ್ಟ್, ದಿ ಡಿಪ್ಲೊಮ್ಯಾಟ್ ಮತ್ತು ಓಪನ್ ಡೆಮೋಕ್ರಸಿ, ಲಂಡನ್ ಸೇರಿದಂತೆ ಹಲವಾರು ಪ್ರತಿಷ್ಠಿತ ಅಂತರರಾಷ್ಟ್ರೀಯ ಪ್ರಕಟಣೆಗಳಿಗೆ ವಿದೇಶಾಂಗ ನೀತಿ ಮತ್ತು  ವ್ಯೂಹಾತ್ಮಕ ಕಾರ್ಯತಂತ್ರ ಕಾರ್ಯತಂತ್ರದ ವಿಷಯದ ಮೇಲೆ ಲೇಖನಗನ್ನು ಬರೆದಿದ್ದಾರೆ. ಅವರು ಆಕ್ಸ್‌ಫರ್ಡ್ ಒಡಿಸ್ಸಿ ಕೇಂದ್ರದ ಸ್ಥಾಪಕರಾಗಿದ್ದು, ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯ ಮತ್ತು ಯುನೈಟೆಡ್ ಕಿಂಗ್‌ಡಂನ ಇತರ ಪ್ರಮುಖ ಸಂಸ್ಥೆಗಳಲ್ಲಿ ಒಡಿಸ್ಸಿ ನೃತ್ಯದ ಪ್ರಚಾರ ಮತ್ತು ತರಬೇತಿಯಲ್ಲಿ ತೊಡಗಿಸಿಕೊಂಡಿದ್ದಾರೆ.
ಅವರು ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯಕ್ಕೆ ಸಂಯೋಜಿತವಾಗಿರುವ ೨೦೧೫-೧೬ನೇ ಸಾಲಿನ ಎಎಲ್‌ಸಿ ಗ್ಲೋಬಲ್ ಫೆಲೋ ಆಗಿದ್ದಾರೆ.
ಆರಂಭಿಕ ಜೀವನ ಮತ್ತು ಶಿಕ್ಷಣ
ಇವರು ಬ್ಲೆಸ್ಡ್ ಸಾಕ್ರಮೆಂಟ್ ಪ್ರೌಢಶಾಲೆ, ಪುರಿ ಮತ್ತು ಕೆಐಐಟಿ ಅಂತರರಾಷ್ಟ್ರೀಯ ಶಾಲೆ, ಭುವನೇಶ್ವರದಲ್ಲಿ ಶಿಕ್ಷಣ ಪಡೆದರು. ದೆಹಲಿಯ ಲೇಡಿ ಶ್ರೀ ರಾಮ್ ಮಹಿಳಾ ಕಾಲೇಜ್‌ನಿಂದ ರಾಜಕೀಯ ಮತ್ತು ಅಂತರರಾಷ್ಟ್ರೀಯ ಸಂಬಂಧಗಳಲ್ಲಿ ಸ್ನಾತಕೋತ್ತರ ಪದವಿ ಪಡೆದರು.
ನ್ಯೂಕ್ಲಿಯರ್ ಡಿಪ್ಲೊಮಸಿ ಎಂಬ ವಿಷಯದ ಕುರಿತ ಪ್ರಬಂಧವನ್ನು ಬರೆಯುವುದರೊಂದಿಗೆ, ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯದಿಂದ ಇವರು ಸ್ನಾತಕೋತ್ತರ ಪದವಿಯನ್ನು  ಮೊದಲದರ್ಜೆಯಲ್ಲಿ ಗಳಿಸಿದರು.
ನೃತ್ಯ ವೃತ್ತಿ
ಅವರು ಹದಿನೈದು ವರ್ಷಗಳಿಂದ ಅಂತರರಾಷ್ಟ್ರೀಯ ಮತ್ತು ರಾಷ್ಟ್ರೀಯ ಉತ್ಸವಗಳಲ್ಲಿ ತಮ್ಮದೇ ನೃತ್ಯ ಸಂಸ್ಥೆ '' ಬೈಸಾಲಿ ಮೊಹಂತಿ ಮತ್ತು ತಂಡ" ದೊಂದಿಗೆ ಏಕವ್ಯಕ್ತಿ ಮತ್ತು ಗುಂಪು ನೃತ್ಯ ಸಂಯೋಜನೆಗಳನ್ನು ಪ್ರದರ್ಶಿಸಿದ್ದಾರೆ.
ಆಕ್ಸ್‌ಫರ್ಡ್ ಒಡಿಸ್ಸಿ ಕೇಂದ್ರ
2015 ರಲ್ಲಿ, ಅವರು ಭಾರತೀಯ ಶಾಸ್ತ್ರೀಯ ನೃತ್ಯವನ್ನು ವಾರ್ಸಿಟಿಯಲ್ಲಿ ಜನಪ್ರಿಯಗೊಳಿಸಲು ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯದಲ್ಲಿ ಆಕ್ಸ್‌ಫರ್ಡ್ ಒಡಿಸ್ಸಿ ಕೇಂದ್ರವನ್ನು ಸ್ಥಾಪಿಸಿದರು. ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯದ ಸದಸ್ಯರಿಗಾಗಿ ನಿಯಮಿತ ಒಡಿಸ್ಸಿ ನೃತ್ಯ ತರಗತಿಗಳನ್ನು ನಡೆಸುವುದರ ಜೊತೆಗೆ, ಕೇಂದ್ರವು ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯ, ಲಂಡನ್ ಸ್ಕೂಲ್ ಆಫ್ ಎಕನಾಮಿಕ್ಸ್, ಯೂನಿವರ್ಸಿಟಿ ಕಾಲೇಜ್ ಲಂಡನ್ (ಯುಸಿಎಲ್), ಕಿಂಗ್ಸ್ ಕಾಲೇಜ್ ಲಂಡನ್, ಮ್ಯಾಂಚೆಸ್ಟರ್ ವಿಶ್ವವಿದ್ಯಾಲಯ ಮತ್ತು ಯೂನಿವರ್ಸಿಟಿ ಆಫ಼್ ಎಡಿನ್ಬರ್ಗ್ ಸೇರಿದಂತೆ ಇತರ ಸಂಸ್ಥೆಗಳಲ್ಲಿ ಒಡಿಸ್ಸಿ ನೃತ್ಯ ಕಾರ್ಯಾಗಾರಗಳನ್ನು ನಡೆಸುತ್ತದೆ.
ಇವರು ಆಕ್ಸ್‌ಫರ್ಡ್ ಒಡಿಸ್ಸಿ ಉತ್ಸವದ ಸ್ಥಾಪಕಿಯೂ ಆಗಿದ್ದಾರೆ, ಆಕ್ಸ್‌ಫರ್ಡ್ ಒಡಿಸ್ಸಿ ಉತ್ಸವವು ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯದಲ್ಲಿ ನಡೆದ ಮೊದಲ ಭಾರತೀಯ ಶಾಸ್ತ್ರೀಯ ನೃತ್ಯೊತ್ಸವವಾಗಿದೆ.
ಪ್ರಶಸ್ತಿಗಳು
thumb|ನವದೆಹಲಿಯ ಇಂಡಿಯಾ ಆವಾಸಸ್ಥಾನ ಕೇಂದ್ರದಲ್ಲಿ ಏಪ್ರಿಲ್ ೯ ರಂದು ನಡೆದ ನಿರ್ಭಯಾ ಸಮರೋಹ್‌ನಲ್ಲಿ ೨೦೧೫ ರಲ್ಲಿ ಬೈಸಾಲಿ ಮೊಹಂತಿ ನಿರೂಪಣೆ ನೀಡಿದರು ೨೦೧೩ ರಲ್ಲಿ, ಒಟ್ಟೂ ಸಾಧನೆಗಳಿಗಾಗಿ ಅಂತರರಾಷ್ಟ್ರೀಯ ಮಹಿಳಾ ದಿನಾಚರಣೆಯ ಸಂದರ್ಭದಲ್ಲಿ ನವದೆಹಲಿಯಲ್ಲಿ ಭಾರತದ ರಾಷ್ಟ್ರೀಯ ಮಹಿಳಾ ಆಯೋಗವು ಇವರನ್ನು ಸನ್ಮಾನಿಸಿತು. ಅದೇ ವರ್ಷದಲ್ಲಿ, ೨೦೧೨ರ ದೆಹಲಿ ಸಾಮೂಹಿಕ ಅತ್ಯಾಚಾರ ಸಂತ್ರಸ್ತರಿಗೆ ಗೌರವ ಸಲ್ಲಿಸುವ ಅವರ ನೃತ್ಯ ಸಂಯೋಜನೆಯು ದೆಹಲಿ ವಿಶ್ವವಿದ್ಯಾಲಯದ ನೃತ್ಯ ಸ್ಪರ್ಧೆಯ ಎಲ್ಲಾ ವಿಭಾಗಗಳಲ್ಲಿ ಪ್ರಥಮ ಬಹುಮಾನವನ್ನು ಗೆದ್ದುಕೊಂಡಿತ್ತು.
೨೦೧೭ ರಲ್ಲಿ, ಭಾರತೀಯ ಶಾಸ್ತ್ರೀಯ ನೃತ್ಯಕ್ಕೆ ನೀಡಿದ ಕೊಡುಗೆಗಾಗಿ ಪ್ರತಿಷ್ಠಿತ ಆರ್ಯ ಪ್ರಶಸ್ತಿಯನ್ನು, ಶಾಂತಿ ನೊಬೆಲ್ ಪ್ರಶಸ್ತಿ ವಿಜೇತ ಕೈಲಾಶ್ ಸತ್ಯಾರ್ಥಿ ಅವರಿಂದ ನೀಡಿಸಿ ಗೌರವಿಸಲಾಯಿತು.
ಬಾಹ್ಯ ಲಿಂಕ್‌ಗಳು
ವರ್ಗ:ಜೀವಂತ ವ್ಯಕ್ತಿಗಳು
ಮರಾಠಿ ವಿಕಿಪೀಡಿಯ
ಮರಾಠಿ ವಿಕಿಪೀಡಿಯ (ಮರಾಠಿ: मराठी विकिपीडिया ) ವಿಕಿಪೀಡಿಯದ ಮರಾಠಿ ಭಾಷಾ ಆವೃತ್ತಿಯಾಗಿದೆ, ಇದು ಉಚಿತ ಮತ್ತು ಸಾರ್ವಜನಿಕವಾಗಿ ಸಂಪಾದಿಸಬಹುದಾದ ಆನ್‌ಲೈನ್ ವಿಶ್ವಕೋಶವಾಗಿದೆ. ಇದನ್ನು 1 ಮೇ 2003 ರಂದು ಪ್ರಾರಂಭಿಸಲಾಯಿತು. ಈ ಯೋಜನೆಯು ದಕ್ಷಿಣ ಏಷ್ಯಾದ ಇತರ ಭಾಷೆಗಳಲ್ಲಿ ವಿಕಿಪೀಡಿಯಾದ ಪ್ರಮುಖ ಗುಣಮಟ್ಟದ ಮೆಟ್ರಿಕ್‌ಗಳಲ್ಲಿ ಪ್ರಮುಖವಾಗಿದೆ. ಇದು 51,326 ಕ್ಕೂ ಹೆಚ್ಚು ಲೇಖನಗಳನ್ನು ಒಳಗೊಂಡಿರುವ ವಿಕಿಯಾಗಿ ಬೆಳೆದಿದೆ ಮತ್ತು 88,175 ಕ್ಕೂ ಹೆಚ್ಚು ನೋಂದಾಯಿತ ಬಳಕೆದಾರರನ್ನು ಹೊಂದಿದೆ.
ಹೆಚ್ಚು ಭೇಟಿ ನೀಡಿದ ಮರಾಠಿ ಭಾಷೆಯ ವೆಬ್‌ಸೈಟ್‌ಗಳಲ್ಲಿ, ಮರಾಠಿ ವಿಕಿಪೀಡಿಯಾ ಅಲೆಕ್ಸಾ ಹತ್ತನೇ ಸ್ಥಾನದಲ್ಲಿದೆ.
ಉಲ್ಲೇಖಗಳು
ವರ್ಗ:ವಿಕಿಪೀಡಿಯಾ
ಭೂತನಾಥ ದೇವಾಲಯಗಳ ಗುಂಪು, ಬಾದಾಮಿ
ಭೂತನಾಥ ದೇವಾಲಯಗಳ ಸಮೂಹವು ೭ ರಿಂದ ೧೨ ನೇ ಶತಮಾನದ ಹಿಂದೂ ದೇವಾಲಯವಾಗಿದ್ದು, ಭಾರತದ ಕರ್ನಾಟಕ ರಾಜ್ಯದ ಬಾದಾಮಿಯಲ್ಲಿರುವ ಅಗಸ್ತ್ಯ ಸರೋವರದ ಪೂರ್ವದಲ್ಲಿ ಇದೆ. ಇದು ಎರಡು ಉಪಗುಂಪುಗಳನ್ನು ಒಳಗೊಂಡಿದೆ - ಒಂದು ಪೂರ್ವ ಭೂತನಾಥ ಗುಂಪು ಅಥವಾ ಭೂತನಾಥ ಮುಖ್ಯ ಗುಂಪು ,ಇದು 7 ರಿಂದ 8 ನೇ ಶತಮಾನದವರೆಗೆ ಹೆಚ್ಚಾಗಿ ದ್ರಾವಿಡ ವಾಸ್ತುಶಿಲ್ಪ ಶೈಲಿಯಲ್ಲಿದೆ. ಇನ್ನೊಂದು ಉತ್ತರ ಭೂತನಾಥ ಗುಂಪು ಅಥವಾ ಮಲ್ಲಿಕಾರ್ಜುನ ಗುಂಪು, ಇದು ೧೧ ರಿಂದ ೧೨ ನೇ ಶತಮಾನದವರೆಗೆ ಹೆಚ್ಚಾಗಿ ನಾಗರ ವಾಸ್ತುಶಿಲ್ಪದಲ್ಲಿದೆ. ಮೊದಲನೆಯದು ಬಾದಾಮಿಯ ಚಾಲುಕ್ಯ ವಾಸ್ತುಶಿಲ್ಪಿಗಳನ್ನು ವಿವರಿಸುತ್ತದೆ, ಎರಡನೆಯದು ಹತ್ತಿರದ ಎಲ್ಲಮ್ಮ ದೇವಸ್ಥಾನದ ಜೊತೆಗೆ ಕಲ್ಯಾಣಿ ಚಾಲುಕ್ಯ ವಾಸ್ತುಶಿಲ್ಪಿಗಳನ್ನು ವಿವರಿಸುತ್ತದೆ.
ಭೂತನಾಥ ಮುಖ್ಯ ಗುಂಪು
link=//upload.wikimedia.org/wikipedia/commons/thumb/f/f1/Bhutanatha_temple_Badami_Karnataka.jpg/220px-Bhutanatha_temple_Badami_Karnataka.jpg|left|thumb| ಭೂತನಾಥ ದೇವಾಲಯಗಳ ಸಂಕೀರ್ಣ, ನೆಲದ ಯೋಜನೆ (ಸರೋವರವು ಎಡ ಅಂಚಿನಲ್ಲಿದೆ) ಭೂತನಾಥ ಮುಖ್ಯ ಗುಂಪು (೭೦೦–೭೨೫ ಸಿ‌ಇ) ಅಗಸ್ತ್ಯ ತೀರ್ಥದ ಪೂರ್ವದಲ್ಲಿರುವ ಹಿಂದೂ ದೇವಾಲಯಗಳ ಹಳೆಯ ಗುಂಪಾಗಿದೆ. ಈ ಗುಂಪಿನಲ್ಲಿರುವ ಅತ್ಯಂತ ಹಳೆಯ ದೇವಾಲಯವು ಮುಖ್ಯವಾದ ದೊಡ್ಡ ದೇವಾಲಯವಾಗಿದೆ. ಇದು ನಾಲ್ಕು ಬೃಹತ್ ಕೇಂದ್ರ ಸ್ತಂಭಗಳನ್ನು (ಭಾಗಶಃ ಅಷ್ಟಭುಜಾಕೃತಿ, ಘನಾಕೃತಿ ಮತ್ತು ಚಾಕಿಯ ಮೇಲೆ ದುಂಡಾದ) ಹೊಂದಿರುವ ಗುಧಾ-ಮಂಟಪವನ್ನು ಹೊಂದಿದೆ. ಈ ಮಂಟಪವು ಶಿವಲಿಂಗವನ್ನು ಹೊಂದಿರುವ ಚಿಕ್ಕ ಚೌಕಾಕಾರದ ಗರ್ಭಗುಡಿಯನ್ನು ಸಂಪರ್ಕಿಸುತ್ತದೆ. ಗರ್ಭಗುಡಿಯ ಮೇಲ್ಭಾಗದಲ್ಲಿ ದ್ರಾವಿಡ ಶೈಲಿಯ ತ್ರಿತಾಳ ಅಧಿರಚನೆಯನ್ನು (ಮೂರು ಅಂತಸ್ತುಗಳು)  ಹೊಂದಿದ್ದು, ಕೆಳಗಿನ ಭಾಗವು ಪಾದಬಂಧ ಮತ್ತು ಕುಂಭವನ್ನು ಒಳಗೊಂಡಿದೆ ಹಾಗೂ ವಿಮಾನದ ಗೋಡೆಗಳು ಬ್ರಹ್ಮಕಾಂತ ಶೈಲಿಯ ಪೈಲಸ್ಟರ್‌ಗಳೊಂದಿಗೆ ಕರ್ಣಗಳನ್ನು ಹೊಂದಿದೆ. ಗೋಡೆಯ ಮೇಲೆ ಕಿನ್ನರ ಮತ್ತು ಗಂಧರ್ವರ ತಲೆಗಳನ್ನು ಚಿತ್ರಿಸಲಾಗಿದೆ. ಅಧಿರಚನೆಯ ಎರಡನೇ ಮಹಡಿಯು ಸಣ್ಣ ದೊಡ್ಡ ಅಂತಸ್ತಿನ ಪುನರಾವರ್ತನೆಯಾಗುತ್ತದೆ ಮತ್ತು ಮೂರನೇ ಮಹಡಿಯು ಗಾತ್ರದಲ್ಲಿ ಎರಡನೇ ಅರ್ಧದಷ್ಟಿರುತ್ತದೆ ಮತ್ತೆ ಅದೇ ಅಂಶಗಳನ್ನು ಲಯಬದ್ಧ ರೂಪದಲ್ಲಿ ಪುನರಾವರ್ತಿಸುತ್ತದೆ. ಚಿಕ್ಕ ಶಿಖರದೊಂದಿಗೆ ಮೇಲ್ಭಾಗದ ಚೌಕಾಕಾರದ ವೇದಿಯು ಅಧಿರಚನೆಯನ್ನು ಪೂರ್ಣಗೊಳಿಸುತ್ತದೆ.
ದೇಗುಲ ಮತ್ತು ಸಭಾಂಗಣದ ಗೋಡೆಯ ಮೇಲಿನ ಚಿತ್ರ ಗೂಡುಗಳು ಈಗ ಖಾಲಿಯಾಗಿವೆ, ಆದರೂ ಉದ್ದವಾದ ಬಾಲಗಳನ್ನು ಹೊಂದಿರುವ ಮಖರಾಸ್ (ಪೌರಾಣಿಕ ಮೃಗ) ನಂತಹ ಕೆಲವು ಅಲಂಕಾರಿಕ ಅಂಶಗಳು ಇನ್ನೂ ಉಳಿದಿವೆ. ಮಂಟಪವು ಜಾಲಿಯನ್ನು ಹೊಂದಿದೆ (ಒಳ ಮಂಟಪಕ್ಕೆ ಬೆಳಕಿಗಾಗಿ ರಂದ್ರ ಕಿಟಕಿಗಳು). ದೇಗುಲದ ದ್ವಾರದ ಪಾದದ ಬಲಭಾಗದಲ್ಲಿ ಮಕರದ ಮೇಲೆ   ಸವಾರಿ ಮಾಡುತ್ತಿರುವ ಗಂಗಾ ಮಾತೆ ಮತ್ತು ಎಡಭಾಗದಲ್ಲಿ ಆಮೆಯ ಮೇಲೆ ಸವಾರಿ ಮಾಡುತ್ತಿರುವ ಯಮುನಾ ದೇವಿಯ ಚಿತ್ರವಿದೆ. ಹಾಸುಗಲ್ಲಿನ ಮೇಲೆ ಯಾವುದೇ ರೀತಿಯ ಸಮರ್ಪಿತ ಅಡಿಗಲ್ಲುಇಲ್ಲ. ಸಮೀಪದಲ್ಲಿ ಗಣೇಶ ಮತ್ತು ಮಹಿಷಾಸುರಮರ್ದಿನಿ ಇತರ ಕಲಾಕೃತಿಗಳು ಕಂಡುಬರುತ್ತದೆ. ಇಲ್ಲಿ ಗಮನಾರ್ಹ ವೈಶಿಷ್ಟ್ಯವೆಂದರೆ ದೇವಾಲಯದ ಹೊರ ಗೋಡೆಯ ಮೇಲೆ ಶಾಸನವಿದ್ದು, ಇದು ಪೈಂಗಾರ ಕುಟುಂಬದಿಂದ ಶ್ರೀಧರ್ಬುತೇಶ್ವರನಿಗೆ ಉಡುಗೊರೆಯನ್ನು ಘೋಷಿಸುತ್ತದೆ (ದೇವತೆಯ ವಿಶೇಷಣ). ಈ ಶಾಸನವು ಸುಮಾರು ೯ ನೇ ಶತಮಾನದ ಉತ್ತರಾರ್ಧದಲ್ಲಿದೆ. ಆ ಸಮಯದಲ್ಲಿ ಮುಖ್ಯ ದೇವಾಲಯವು ಸಕ್ರಿಯವಾಗಿ ಬಳಕೆಯಲ್ಲಿತ್ತು ಎಂದು ಇದು ಸೂಚಿಸುತ್ತದೆ.
ಮುಖಮಂಟಪದ ಕಂಬಗಳು ಚೌಕಾಕಾರದ ಅಡ್ಡ ವಿಭಾಗವನ್ನು ಹೊಂದಿದ್ದು ಅದು ಅಷ್ಟಭುಜಾಕೃತಿಯ ಅಡ್ಡ ವಿಭಾಗವಾಗಿ ರೂಪಾಂತರಗೊಳ್ಳುತ್ತದೆ. ಮಂಟಪದ ಹೊರಗೆ ಭಕ್ತಾಧಿಗಳಿಗೆ ಮತ್ತು ಯಾತ್ರಾರ್ಥಿಗಳಿಗೆ  ಘಾಟ್‍ಗಳನ್ನು ನಿರ್ಮಿಸಿದ್ದಾರೆ. ಹಲವು ಚಿಕ್ಕ ದೇಗುಲಗಳು ಪಾಳುಬಿದ್ದಿವೆ ಮತ್ತು ನಂತರ ೮ ನೇ ಶತಮಾನದ ಅಂತ್ಯದವರೆಗೆ ಇವುಗಳನ್ನು ಸೇರಿಸಲಾಯಿತು. ಸಂಕೀರ್ಣದ ಪೂರ್ವಕ್ಕೆ, ಒಂದು ಬಂಡೆಯ ಮೇಲೆ ಅಸಾಮಾನ್ಯ ವಾಸ್ತುಶಿಲ್ಪದ ವಿವರಗಳೊಂದಿಗೆ ನಾಲ್ಕು ಶೈವ ಉಬ್ಬುಶಿಲ್ಪಗಳಿವೆ - ಇವುಗಳು ಶಿವನ ಗರ್ಭಗುಡಿಯ ನಾಲ್ಕು ವಾಸ್ತುಶೈಲಿಯ ಅನಿಸಿಕೆಗಳು ಮತ್ತು ಪಂಚಕೂಟದ ಮೇಲ್ವಿನ್ಯಾಸವನ್ನು ಚೌಕಾಕಾರದ ಯೋಜನೆಯಲ್ಲಿ ಹೊಂದಿಸಲಾಗಿದೆ. ಇವುಗಳನ್ನು ೭ನೇ ಶತಮಾನದ ಉತ್ತರಾರ್ಧ ಅಥವಾ ೮ನೇ ಶತಮಾನದ ಪೂರ್ವದಲ್ಲಿ ನಿರ್ಮಿಸಲಾಗಿದೆ ಎಂದು ಹೇಳಬಹುದು ಮತ್ತು ಈ ದೇವಾಲಯದ ಸಂಕೀರ್ಣವು ಅದರ ಮೂಲದಿಂದ ಶೈವರ ದೇವಾಲಯವಾಗಿದೆ ಎಂದು ತಿಳಿಸುತ್ತದೆ.
ಮಲ್ಲಿಕಾರ್ಜುನ ಗುಂಪು
link=//upload.wikimedia.org/wikipedia/commons/thumb/5/57/11th_to_12th_century_Northern_Bhutanatha_group%2C_Mallikarjuna_temples%2C_Badami_Karnataka.jpg/330px-11th_to_12th_century_Northern_Bhutanatha_group%2C_Mallikarjuna_temples%2C_Badami_Karnataka.jpg|thumb| ಮಲ್ಲಿಕಾರ್ಜುನ ಗುಂಪಿನಲ್ಲಿರುವ ದೇವಾಲಯಗಳನ್ನು ಉತ್ತರ ಭೂತನಾಥ ಗುಂಪು ಎಂದೂ ಕರೆಯುತ್ತಾರೆ. ಮುಖ್ಯ ಭೂತನಾಥ ಗುಂಪಿಗೆ ಮಲ್ಲಿಕಾರ್ಜುನ ಗುಂಪು ಹತ್ತಿರದಲ್ಲಿದೆ. ಆದರೆ ಇದು ಮಾನವ ನಿರ್ಮಿತ ಸರೋವರದ ಉತ್ತರದಿಕ್ಕಿನ ಹಿಂಭಾಗದಲ್ಲಿದೆ. ಇದು ಹಲವಾರು ದೇವಾಲಯಗಳನ್ನು ಒಳಗೊಂಡಿದೆ. ಇವುಗಳು ದಕ್ಷಿಣಕ್ಕೆ ತೆರೆದುಕೊಳ್ಳುತ್ತವೆ ಮತ್ತು ೧೧ ರಿಂದ ೧೨ ನೇ ಶತಮಾನದ ಫಮಸಾನ ನಾಗರ ಶೈಲಿಯಲ್ಲಿ ಇವುಗಳ ಗಮನಾರ್ಹವಾದ ಪಿರಮಿಡ್‍ನಂತಹ ಅಧಿರಚನೆಯಿಂದ ಗುರುತಿಸಲ್ಪಟ್ಟಿವೆ. ಅತಿದೊಡ್ಡ ದೇವಾಲಯವು ವಿಷ್ಣು ದೇವಾಲಯವಾಗಿದ್ದು, ಈ ಪಾಳುಬಿದ್ದ ದೇವಾಲಯಗಳು ಬಳಕೆಯಾಗದ ಅವಧಿಯನ್ನು ಕಂಡಿತು ಮತ್ತು ಅದರ ಐತಿಹಾಸಿಕ ಕಲಾಕೃತಿಯ ಅವಶೇಷಗಳನ್ನು ಸಂರಕ್ಷಿಸುವಾಗ ಶಿವಲಿಂಗದೊಂದಿಗೆ ಮರು-ಪ್ರತಿಷ್ಠಾಪಿಸಲಾಯಿತು. ಈ ದೇವಾಲಯಗಳು ಕಲ್ಯಾಣಿ ಚಾಲುಕ್ಯ ವಾಸ್ತುಶಿಲ್ಪಿಗಳು ಅನ್ವೇಷಿಸಿದ ನಿರ್ಮಾಣ ಕಲ್ಪನೆಗಳನ್ನು ಪ್ರಸ್ತುತಪಡಿಸುತ್ತವೆ. ಅತಿದೊಡ್ಡ ದೇವಾಲಯವು ಎಂಟು ಸ್ತಂಭಗಳೊಂದಿಗೆ ತೆರೆದ ಆಯತಾಕಾರದ ಮಂಟಪವನ್ನು ಹೊಂದಿದೆ. ಇದು ಒಳ ಮಂಟಪ, ಅಂತರಾಳ ಮತ್ತು ಗರ್ಭಗ್ರೀಯಕ್ಕೆ ಸಂಪರ್ಕ ಕಲ್ಪಿಸುತ್ತದೆ. ಎಲ್ಲವೂ ಚೌಕಾಕಾರದ ಯೋಜನೆಯಲ್ಲಿದೆ. ಈ ಗುಂಪಿನಲ್ಲಿರುವ ಎಲ್ಲಾ ದೇವಾಲಯಗಳು ಸರಳವಾದ ಗೋಡೆಗಳನ್ನು ಹೊಂದಿವೆ ಮತ್ತು ತೆರೆದ ಮಂಟಪದ (ಹಾಲ್) ಮೇಲೆ ಕೋನೀಯ ಸೂರುಗಳಿವೆ. ಈ ಗುಂಪಿನಲ್ಲಿ ಕಂಡುಬರುವ ಕಲಾಕೃತಿಯು ವಿಷ್ಣು ಮತ್ತು ಶಿವ ಇಬ್ಬರನ್ನೂ ಒಳಗೊಂಡಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಕರ್ನಾಟಕದ ದೇವಸ್ಥಾನಗಳು ವರ್ಗ:ಹಿಂದೂ ದೇವಾಲಯಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವೈಕುಂಠ ಚತುರ್ದಶಿ
ವೈಕುಂಠ ಚತುರ್ದಶಿ ( ' ವೈಕುಂಠದ ಹದಿನಾಲ್ಕನೆಯ ದಿನ ' ) ಹಿಂದೂಗಳ ಪವಿತ್ರ ದಿನವಾಗಿದೆ, ಇದನ್ನು ಚತುರ್ದಶಿಯಂದು ಆಚರಿಸಲಾಗುತ್ತದೆ, ಇದು ಹಿಂದೂ ತಿಂಗಳ ಕಾರ್ತಿಕ (ನವೆಂಬರ್-ಡಿಸೆಂಬರ್) ಯ ವೃದ್ಧಾಪ್ಯ ಚಂದ್ರನ ಹದಿನೈದು ದಿನಗಳ ( ಶುಕ್ಲ ಪಕ್ಷ ) ೧೪ ನೇ ಚಂದ್ರನ ದಿನವಾಗಿದೆ. ಈ ದಿನವು ವಿಷ್ಣು ಮತ್ತು ಶಿವ ದೇವತೆಗಳಿಗೆ ಪವಿತ್ರವಾಗಿದೆ. ವಾರಣಾಸಿ, ಋಷಿಕೇಶ, ಗಯಾ, ಮತ್ತು ಮಹಾರಾಷ್ಟ್ರದ ವಿವಿಧ ದೇವಾಲಯಗಳಲ್ಲಿ ಅವರನ್ನು ಪ್ರತ್ಯೇಕವಾಗಿ ಅಥವಾ ಒಟ್ಟಿಗೆ ಪೂಜಿಸಲಾಗುತ್ತದೆ.
ವೈಕುಂಠ ಚತುರ್ದಶಿಯ ಪವಿತ್ರ ದಿನವನ್ನು ಮಹಾರಾಷ್ಟ್ರದಲ್ಲಿ ಮರಾಠರು ಶಿವಾಜಿ ಮತ್ತು ಅವರ ತಾಯಿ ಜೀಜಾಬಾಯಿ ಮತ್ತು ಗೌಡ್ ಸಾರಸ್ವತ ಬ್ರಾಹ್ಮಣರು ಸ್ವಲ್ಪ ವಿಭಿನ್ನ ರೂಪದಲ್ಲಿ ಆಚರಿಸುತ್ತಾರೆ.
ದಂತಕಥೆ
ಶಿವ ಪುರಾಣದ ಪ್ರಕಾರ, ಒಮ್ಮೆ ರಕ್ಷಕ ದೇವತೆಯಾದ ವಿಷ್ಣುವು ತನ್ನ ವಾಸಸ್ಥಾನವಾದ ವೈಕುಂಠವನ್ನು ತೊರೆದು ವಾರಣಾಸಿಗೆ ಶಿವನನ್ನು ಆರಾಧಿಸಲು ಹೋದನು. ಸಾವಿರ ಕಮಲಗಳಿಂದ ಶಿವನನ್ನು ಪೂಜಿಸಲು ಪ್ರತಿಜ್ಞೆ ಮಾಡಿದರು. ಶಿವನ ಮಹಿಮೆಗಾಗಿ ಸ್ತೋತ್ರಗಳನ್ನು ಹಾಡುತ್ತಿರುವಾಗ, ವಿಷ್ಣುವು ಕಾಣೆಯಾದ ಸಾವಿರ ಕಮಲವನ್ನು ಕಂಡುಹಿಡಿದನು. ಕಮಲದ ಕಣ್ಣುಗಳನ್ನು ಹೆಚ್ಚಾಗಿ ಕಾಣುವ ವಿಷ್ಣುವು ಅವುಗಳಲ್ಲಿ ಒಂದನ್ನು ಕಿತ್ತು ಶಿವನಿಗೆ ಅರ್ಪಿಸಿದನು. ಸಂತೋಷಗೊಂಡ ಶಿವ, ವಿಷ್ಣುವಿನ ಕಣ್ಣನ್ನು ಪುನಃಸ್ಥಾಪಿಸಿದನು ಮತ್ತು ಅವನಿಗೆ ಸುದರ್ಶನ ಚಕ್ರ, ವಿಷ್ಣುವಿನ ಪವಿತ್ರ ಆಯುಧವನ್ನು ನೀಡುತ್ತಾನೆ.
ವಾರಣಾಸಿಯ ಹಬ್ಬಗಳಿಗೆ ಸಂಬಂಧಿಸಿದ ಪ್ರಾದೇಶಿಕ ಜಾನಪದ ಪ್ರಕಾರ, ಧನೇಶ್ವರ ಎಂಬ ಬ್ರಾಹ್ಮಣನು ತನ್ನ ಜೀವಿತಾವಧಿಯಲ್ಲಿ ಹಲವಾರು ಪಾಪಗಳನ್ನು ಮಾಡುತ್ತಾ, ವೈಕುಂಠ ಚತುರ್ದಶಿಯನ್ನು ಹೆಚ್ಚಿನ ಸಂಖ್ಯೆಯಲ್ಲಿ ಆಚರಿಸುತ್ತಿದ್ದಾಗ, ಸ್ನಾನ ಮಾಡಲು ಮತ್ತು ತನ್ನ ಪಾಪಗಳನ್ನು ತೊಳೆದುಕೊಳ್ಳಲು ಗೋದಾವರಿ ನದಿಯ ದಡಕ್ಕೆ ಭೇಟಿ ನೀಡಿದ್ದನು. ಪವಿತ್ರ ನದಿಗೆ ಮಣ್ಣಿನ ದೀಪಗಳು ಮತ್ತು ಬತ್ತಿ ಅರ್ಪಿಸುವ ಮೂಲಕ ಭಕ್ತರು. ಧನೇಶ್ವರ ಜನಸಮೂಹದೊಂದಿಗೆ ಬೆರೆತರು. ಅವನು ಸತ್ತಾಗ, ಅವನ ಆತ್ಮವನ್ನು ಮರಣದ ದೇವರು ಯಮನು ಶಿಕ್ಷೆಗಾಗಿ ನರಕಕ್ಕೆ ಕೊಂಡೊಯ್ಯಿದನು. ಆದರೆ, ಶಿವನು ಮಧ್ಯಪ್ರವೇಶಿಸಿ, ವೈಕುಂಠ ಚತುರ್ದಶಿಯಂದು ಭಕ್ತರ ಸ್ಪರ್ಶದಿಂದ ಧನೇಶ್ವರನ ಪಾಪಗಳು ಶುದ್ಧವಾದವು ಎಂದು ಯಮನಿಗೆ ಹೇಳಿದನು. ಆಗ ಧನೇಶ್ವರನು ನರಕದಿಂದ ಬಿಡುಗಡೆ ಹೊಂದಿ ವೈಕುಂಠದಲ್ಲಿ ಸ್ಥಾನ ಪಡೆದನು.
ಮಹಾರಾಷ್ಟ್ರದಲ್ಲಿ ಜಾನಪದ
ಭಾರತದ ಮಹಾರಾಷ್ಟ್ರ ರಾಜ್ಯದ ಈ ಜಾನಪದವು ಮರಾಠಾ ಸಾಮ್ರಾಜ್ಯದ ಸಂಸ್ಥಾಪಕ ಶಿವಾಜಿ ಮತ್ತು ಅವರ ತಾಯಿ ಜೀಜಾಬಾಯಿ ಅವರು ಸ್ಥಾಪಿಸಿದ ಅಭ್ಯಾಸವಾಗಿದೆ. ಶಿವಾಜಿ ಪಟ್ಟಾಭಿಷೇಕ ಮಾಡಿದ ನಂತರ, ರಾಜಧಾನಿಯನ್ನು ರಾಯ್ಗಢದಲ್ಲಿ ನಿರ್ಮಿಸಲಾಯಿತು, ಇದು ಕುಶಾವರ್ತ ಎಂಬ ದೊಡ್ಡ ಕಮಲದ ತೊಟ್ಟಿಯನ್ನು ಸಹ ಹೊಂದಿತ್ತು. ತೊಟ್ಟಿಯಲ್ಲಿನ ಕಮಲದ ಹೂವುಗಳು ಕಾರ್ತಿಕ ಮಾಸದಲ್ಲಿ ಬಿಳಿ, ನೀಲಿ ಮತ್ತು ಕೆಂಪು ಬಣ್ಣಗಳ ವೈಭವದಿಂದ ಅರಳಿದವು. ಜೀಜಾಬಾಯಿ ಮತ್ತು ಶಿವಾಜಿ ಹೂವುಗಳನ್ನು ನೋಡಿದಾಗ, ಮತ್ತು ಜೀಜಾಬಾಯಿಯು ವೈಕುಂಠ ಚತುರ್ದಶಿಯು ಸನ್ನಿಹಿತವಾಗಿದೆ ಎಂದು ಶಿವಾಜಿಗೆ ಪ್ರತಿಕ್ರಿಯಿಸಿದರು. ಶಿವಾಜಿ ವಿಷ್ಣು ಮತ್ತು ಶಿವನ ದಂತಕಥೆಯನ್ನು ನೆನಪಿಸಿಕೊಂಡರು. ವಿಷ್ಣುವಿನಂತೆಯೇ ಜೀಜಾಬಾಯಿ ಕೂಡ ಶಿವನಿಗೆ ತನ್ನ ಜಗದೀಶ್ವರ ದೇವಸ್ಥಾನದಲ್ಲಿ ಸಾವಿರ ಬಿಳಿ ಕಮಲದ ಹೂವುಗಳನ್ನು ಅರ್ಪಿಸಲು ಬಯಸಿದಳು. ಹೂವುಗಳು ಕಳಂಕರಹಿತ ಬಿಳಿ ಕಮಲದ ಹೂವುಗಳಾಗಿರಬೇಕು, ತಾಜಾ ಮತ್ತು ಬೇರೆ ಯಾವುದೇ ವ್ಯಕ್ತಿಯಿಂದ ಕೀಳದೆ ಇರಬೇಕೆಂದು ಅವಳು ತುಂಬಾ ನಿರ್ದಿಷ್ಟವಾಗಿ ಹೇಳಿದಳು. ಅಂತಹ ಕ್ರಿಯೆಯಿಂದ ಅದರ ದೈವಿಕ ಗುಣವು ಕಳೆದುಹೋಗುತ್ತದೆ. ವಯಸ್ಸಾದ ಜೀಜಾಬಾಯಿಯು ಸ್ವತಃ ಹೂವುಗಳನ್ನು ಕೊಯ್ಯಲು ಸಾಧ್ಯವಾಗುವುದರಿಂದ, ಶಿವಾಜಿಯು ಅವಳ ಆಸೆಯನ್ನು ಪೂರೈಸುವ ಮಾರ್ಗವನ್ನು ಕಂಡುಕೊಳ್ಳಲು ಸಾಧ್ಯವಾಗಲಿಲ್ಲ ಮತ್ತು ಸಮಸ್ಯೆಯನ್ನು ಚರ್ಚಿಸಲು ತನ್ನ ನ್ಯಾಯಾಲಯವನ್ನು ಕರೆದನು. ನ್ಯಾಯಾಲಯದಲ್ಲಿ, ವಿಕ್ರಮ ದಾಲ್ವಿ - ಯುವಕ ಶಿವಾಜಿಯ ವೈಯಕ್ತಿಕ ಅಂಗರಕ್ಷಕನು ಪರಿಹಾರವನ್ನು ಹೊಂದಿದ್ದನು. ನಂತರ ದಳವಿ ಈ ಕಾರ್ಯವನ್ನು ಕೈಗೊಳ್ಳಲು ಮುಂದಾದರು ಮತ್ತು ಜೀಜಾಭಾಯಿ ಮತ್ತು ಶಿವಾಜಿಯನ್ನು ಮುಟ್ಟದೆ ಕಮಲಗಳನ್ನು ಆರಿಸುವುದಾಗಿ ಭರವಸೆ ನೀಡಿದರು. ವಿಫಲವಾದರೆ ಕಠಿಣ ಶಿಕ್ಷೆಗೆ ಗುರಿಯಾಗಬೇಕಾಗುತ್ತದೆ ಎಂದು ಶಿವಾಜಿ ಹೇಳಿದ್ದರು. ವೈಕುಂಠ ಚತುರ್ದಶಿಯಂದು, ದಳವಿ ತೊಟ್ಟಿಯ ಬಳಿಗೆ ಹೋದರು, ಮುಂಜಾನೆ, ಶಿವಾಜಿ ಮತ್ತು ಜೀಜಾಬಾಯಿಯವರಿಗೆ ನಮನ ಸಲ್ಲಿಸಿದರು. ಇತರ ಆಸ್ಥಾನಿಕರು ಮತ್ತು ನಾಗರಿಕರು ಕಾರ್ಯಕ್ರಮವನ್ನು ವೀಕ್ಷಿಸಲು ನೆರೆದಿದ್ದರು. ನಂತರ ಅವನು ತೊಟ್ಟಿಯ ಮುಂದೆ ನೆಲದ ಮೇಲೆ ಚಪ್ಪಟೆಯಾಗಿ ಮಲಗಿದನು ಮತ್ತು ಕಮಲದ ಕಾಂಡಗಳನ್ನು ಕತ್ತರಿಸಲು ತ್ವರಿತ ಅನುಕ್ರಮವಾಗಿ ಒಂದರ ನಂತರ ಒಂದರಂತೆ ಬಾಣಗಳನ್ನು ಹೊಡೆದನು. ನಂತರ ಅವನು ದೋಣಿಯಲ್ಲಿ ತೊಟ್ಟಿಗೆ ಹತ್ತಿದನು ಮತ್ತು ಭರವಸೆಯಂತೆ ಹೂವುಗಳನ್ನು ಮುಟ್ಟದೆ ಒಂದು ಜೋಡಿ ಟೊಂಗೆಗಳನ್ನು ಬಳಸಿದನು. ಶಿವಾಜಿ ಮತ್ತು ಜೀಜಾಬಾಯಿ ಅವರು ದಾಲ್ವಿಯ ಬಿಲ್ಲುಗಾರಿಕೆ ಕೌಶಲ್ಯದ ಚತುರ ಮತ್ತು ಅನುಪಮ ಪ್ರದರ್ಶನದಿಂದ ಸಂತೋಷಪಟ್ಟರು ಮತ್ತು ಮೆಚ್ಚುಗೆಯ ಸೂಚಕವಾಗಿ ನೆರೆದಿದ್ದ ಜನರ ಸಮ್ಮುಖದಲ್ಲಿ ಅವರಿಗೆ ಚಿನ್ನ ಮತ್ತು ಪಚ್ಚೆಯ ಹಾರವನ್ನು ನೀಡಿದರು.
ಪೂಜಾ ವಿಧಿವಿಧಾನಗಳು
ವಿಷ್ಣುವಿನ ಭಕ್ತರು ವಿಷ್ಣು ಸಹಸ್ರನಾಮ, ವಿಷ್ಣುವಿನ ಸಾವಿರ ನಾಮಗಳನ್ನು ಪಠಿಸುವಾಗ ಅವನಿಗೆ ಸಾವಿರ ಕಮಲಗಳನ್ನು ಅರ್ಪಿಸುತ್ತಾರೆ. ವಿಷ್ಣುಪಾದ ದೇವಾಲಯವು ವಿಷ್ಣುವಿನ ಹೆಜ್ಜೆಗುರುತುಗಳನ್ನು ಹೊಂದಿದೆ ಎಂದು ನಂಬಲಾಗಿದೆ, ಈ ಅವಧಿಯಲ್ಲಿ ತನ್ನ ಮುಖ್ಯ ದೇವಾಲಯದ ಉತ್ಸವವನ್ನು ಆಚರಿಸಲಾಗುತ್ತದೆ. ಈ ಹಬ್ಬವನ್ನು ವೈಷ್ಣವರು ಕಾರ್ತಿಕ ಸ್ನಾನ ( ಕಾರ್ತಿಕ ಮಾಸದಲ್ಲಿ ನದಿ ಅಥವಾ ಹೊಳೆಯಲ್ಲಿ ಸ್ನಾನ) ಎಂದು ಆಚರಿಸುತ್ತಾರೆ. ಋಷಿಕೇಶದಲ್ಲಿ, ವಿಷ್ಣು ತನ್ನ ಗಾಢ ನಿದ್ರೆಯಿಂದ ಎಚ್ಚರಗೊಂಡ ಸಂದರ್ಭವನ್ನು ಗುರುತಿಸಲು ಈ ದಿನವನ್ನು ದೀಪ ದಾನ ಮಹೋತ್ಸವ ಎಂದು ಆಚರಿಸಲಾಗುತ್ತದೆ. ಪರಿಸರ ಜಾಗೃತಿಯ ಗುರುತಾಗಿ, ಸುಟ್ಟ ಮಣ್ಣಿನ ದೀಪಗಳ ಬದಲಿಗೆ ಆಕಳ ಅಥವಾ ದೀಪಗಳನ್ನು ಹಿಟ್ಟಿನಿಂದ (ನೀರಿನಲ್ಲಿ ವಿಘಟನೆಯಾಗುತ್ತದೆ) ತಯಾರಿಸಲಾಗುತ್ತದೆ. ಬೆಳಗಿದ ದೀಪಗಳನ್ನು ಸಂಜೆ ಪವಿತ್ರ ಗಂಗಾ ನದಿಯಲ್ಲಿ ತೇಲಿಸಲಾಗುತ್ತದೆ. ಇದರೊಂದಿಗೆ ಹಲವಾರು ಸಾಂಸ್ಕೃತಿಕ ಉತ್ಸವಗಳು ನಡೆಯುತ್ತವೆ.
ಈ ಸಂದರ್ಭದಲ್ಲಿ, ವಾರಣಾಸಿಯ ಪ್ರಮುಖ ಶಿವ ದೇವಾಲಯವಾದ ಕಾಶಿ ವಿಶ್ವನಾಥ ದೇವಾಲಯದ ಗರ್ಭಗುಡಿಯಲ್ಲಿ ವಿಷ್ಣುವಿಗೆ ವಿಶೇಷ ಗೌರವವನ್ನು ನೀಡಲಾಗುತ್ತದೆ. ಈ ದಿನದಂದು ದೇವಾಲಯವನ್ನು ವೈಕುಂಠ ಎಂದು ವಿವರಿಸಲಾಗಿದೆ. ಇಬ್ಬರೂ ದೇವತೆಗಳು ಒಬ್ಬರನ್ನೊಬ್ಬರು ಪೂಜಿಸುವಂತೆಯೇ ಪೂಜಿಸುತ್ತಾರೆ. ವಿಷ್ಣುವು ಶಿವನಿಗೆ ತುಳಸಿ (ಪವಿತ್ರ ತುಳಸಿ) ಎಲೆಗಳನ್ನು (ಸಾಂಪ್ರದಾಯಿಕವಾಗಿ ವಿಷ್ಣು ಪೂಜೆಯಲ್ಲಿ ಬಳಸಲಾಗುತ್ತದೆ) ಅರ್ಪಿಸುತ್ತಾನೆ, ಮತ್ತು ಶಿವನು ವಿಷ್ಣುವಿಗೆ ಬೇಲ್ ಎಲೆಗಳನ್ನು (ಸಾಂಪ್ರದಾಯಿಕವಾಗಿ ಶಿವನಿಗೆ ಅರ್ಪಿಸುತ್ತಾರೆ), ಇಲ್ಲದಿದ್ದರೆ ಅದು ನಿಷಿದ್ಧ. ಭಕ್ತರು ಸ್ನಾನ ಮಾಡಿ, ಇಡೀ ದಿನ ಉಪವಾಸ ಮಾಡಿ, ಅಕ್ಷತೆ (ಅರಿಶಿನ ಮಿಶ್ರಿತ ಅಕ್ಕಿ),  ಶ್ರೀಗಂಧದ ಪೇಸ್ಟ್, ಗಂಗಾನದಿಯ ಪವಿತ್ರ ನೀರು, ಹೂವುಗಳು, ಧೂಪ ಮತ್ತು ಕರ್ಪೂರವನ್ನು ಎರಡೂ ದೇವತೆಗಳಿಗೆ ಅರ್ಪಿಸಿದ ನಂತರ ಪೂಜೆಗಳನ್ನು ಪ್ರಾರಂಭಿಸುತ್ತಾರೆ. ನಂತರ ಅವರು ಬೆಳಗಿದ ಆಳವಾದ ಗಳು (ಮಣ್ಣಿನ ದೀಪಗಳು) ಮತ್ತು ಬತ್ತಿ ( ಹತ್ತಿ ಬತ್ತಿ ) ಅನ್ನು ದಿನದ ವಿಶೇಷ ನೈವೇದ್ಯವಾಗಿ ಅರ್ಪಿಸುತ್ತಾರೆ. ವಾರಣಾಸಿಯಲ್ಲಿ, ಮಹಿಳೆಯರು, ವಿಶೇಷವಾಗಿ ವಯಸ್ಸಾದ ಮಹಿಳೆಯರು, ಈ ಸಂದರ್ಭದಲ್ಲಿ ಪ್ರಾರ್ಥನೆ ಸಲ್ಲಿಸುವಲ್ಲಿ ಇತರರಿಗಿಂತ ಹೆಚ್ಚಿನ ಸಂಖ್ಯೆಯಲ್ಲಿದ್ದಾರೆ. ವರ್ಷ ಕಳೆದಂತೆ ಈ ಉತ್ಸವದಲ್ಲಿ ಪಾಲ್ಗೊಳ್ಳುವ ಭಕ್ತರ ಸಂಖ್ಯೆ ಹೆಚ್ಚಿದೆ.
ಶಿವನ ಘೃಷ್ಣೇಶ್ವರ ದೇವಸ್ಥಾನದಲ್ಲಿ, ವಿಷ್ಣುವಿಗೆ ಬೇಲ್ ಎಲೆಗಳನ್ನು ಮತ್ತು ಶಿವನಿಗೆ ತುಳಸಿ ಎಲೆಗಳನ್ನು ಅರ್ಪಿಸಲಾಗುತ್ತದೆ. ಇದು ವಿಷ್ಣು ಮತ್ತು ಶಿವನ ಸಮ್ಮಿಲನವನ್ನು ಚಿತ್ರಿಸುತ್ತದೆ ಎಂದು ಪರಿಗಣಿಸಲಾಗಿದೆ. ನಾಸಿಕ್‌ನ ತಿಲಭಾಂಡೇಶ್ವರ ದೇವಸ್ಥಾನದಲ್ಲಿ 2 ft ಲಿಂಗ - ಶಿವನ ಅನಿಕಾನಿಕ್ ರೂಪ - ಶಿವನ ಅರ್ಧ ಪುರುಷ ಮತ್ತು ಅರ್ಧ ಸ್ತ್ರೀ ರೂಪವಾದ ಅರ್ಧನಾರಿನತೇಶ್ವರನಂತೆ ಉತ್ತಮವಾದ ಮತ್ತು ಬೆಳ್ಳಿಯ ಮುಖವಾಡವನ್ನು ಧರಿಸಲಾಗುತ್ತದೆ. ನಾಸಿಕ್‌ನಲ್ಲಿರುವ ತಿಲಭಾಂಡೇಶ್ವರ ಮತ್ತು ಶಿವ ಕಂಪಲೇಶ್ವರ ದೇವಾಲಯಗಳನ್ನು ಸಾವಿರಾರು ಜನರು ಪೂಜಿಸುತ್ತಾರೆ. ಈ ದೇವಾಲಯಗಳ ಮೂರು ಪ್ರಮುಖ ಹಬ್ಬಗಳಲ್ಲಿ ಹಬ್ಬವು ಒಂದು.
ಫಿಲ್ಲಂಥಸ್ ಎಂಬ್ಲಿಕಾ ಮರದ (ಭಾರತೀಯ ನೆಲ್ಲಿಕಾಯಿ) ಅಡಿಯಲ್ಲಿ ತೆಗೆದ ಅವೈಲ್ ಭೋಜನ ಆಚರಿಸುವ ಮೂಲಕ ಮತ್ತೊಂದು ಆಚರಣೆಯಾಗಿದೆ.
ಶ್ರೀರಂಗಂ (ತಮಿಳುನಾಡು), ತಿರುಪತಿ ಶ್ರೀನಿವಾಸ ದೇವಸ್ಥಾನ (ಆಂಧ್ರಪ್ರದೇಶ), ಉಡುಪಿ ಶ್ರೀಕೃಷ್ಣ ಮಠ (ಕರ್ನಾಟಕ) ಮತ್ತು ಇನ್ನೂ ಅನೇಕ ವಿಷ್ಣು ದೇವಾಲಯಗಳಲ್ಲಿ ಇದನ್ನು ಪ್ರಮುಖವಾಗಿ ಆಚರಿಸಲಾಗುತ್ತದೆ. ಕತ್ತರಿಸಿದ ಬೇಸಿಗೆ ಸ್ಕ್ವ್ಯಾಷ್‌ನಲ್ಲಿ ದೀಪಗಳನ್ನು ಬೆಳಗಿಸುವುದು ಒಂದು ಪದ್ಧತಿಯಾಗಿದೆ, ಅದರ ತಿರುಳನ್ನು ತೆಗೆದುಹಾಕಿದ ನಂತರ, ದೀಪವನ್ನು ವಿನ್ಯಾಸಗೊಳಿಸುತ್ತಾರೆ (ಇತರರು ಮಣ್ಣಿನ ದೀಪಗಳನ್ನು ಬಳಸುತ್ತಾರೆ) ಮತ್ತು ೩೬೦ ಬತ್ತಿಗಳನ್ನು ಬಳಸುತ್ತಾರೆ, ಕೆಲವರು ಈ ಸಂದರ್ಭಕ್ಕಾಗಿ ವಿಶೇಷವಾಗಿ ತಯಾರಿಸುತ್ತಾರೆ. ಈ ಬತ್ತಿಗಳು ಸಾಂಪ್ರದಾಯಿಕವಾಗಿ ಏಕದಳ (ಮೂಂಗ್ ದಾಲ್) ನ ಪಾಡ್‌ನಷ್ಟು ಉದ್ದವಾಗಿರುತ್ತವೆ.
ಚಕ್ರ
ಚಕ್ರ ' (ಸಂಸ್ಕೃತದ '  चक्रं ( ದಿಂದ ಉದ್ಭವಿಸಿದೆ),  ಹಿಂದಿಯಲ್ಲಿ  ಉಚ್ಚರಿಸಲಾಗುತ್ತದೆ; ಪಾಲಿ ಭಾಷೆಯಲ್ಲಿ: ॰हक्क ಚಾಕ್ಕ, ಚೈನೀಸ್‌ನಲ್ಲಿ: 轮, འཁོར་ལོ་; ಕೊರ್ಲೊ'' ) ಸಂಸ್ಕೃತ ಪದ "ಚಕ್ರ" ಅಥವಾ "ತಿರುಗುವಿಕೆ" ಎಂದು ಅನುವಾದಿಸುತ್ತದೆ.